OSCARS | Kameraren Atzean\nPosted: 2 martxoa, 2018 in OSCARS, SARIKETAK\nEtiketak: balioak, hezkuntza, indarkeria matxista, mendekua, western modernoa\nUrrezko Globoak, BAFTAk, Kritikarien Sariketa… aurrez ematen diren beste hainbat sariketek gidatu ohi dute film batek Oscarretara egiten duen bidea eta, noski, denbora horretan zehar hautagai bakoitzeko ekoizleek zein filmaren gainerako lantaldeak botoa emateko eskumena duten Akademiako sektore ezberdinekin eraikitzen dituzten loturek. Martin McDonaghen Three Billboards Outside Ebbing, Missouri filmak indartsu hasi zuen lasterketa uda partean, aipaturiko sariketa horiek guztietan eskuratu du Film Onenaren garaikurra (Donostia Zinemaldian ere Ikusleen Saria jaso zuen, Perlak saileko filmen artean lehian) eta, horrenbestez, Oscarra irabazteko faborito nagusia da egun.\nBaina faborito izaera horren oinarrian badira arrazoi sakonak. Lehenik eta behin, filmaren bizkarrezurra sostengatzen duen gidoi bikaina. Filmografia laburra osatzen duten aurreko bi lanetan bezala, McDonaghek berak idatzia, istorioa kontatzerako garaian estilo fresko eta originala lantzeko duen gaitasunaren erakusle da, batez ere lotura narratiboak eraikitzerako orduan. Istorioa haritzen duten pertsonaiak fintasunez marraztu ditu eta garapen dramatiko oso adimentsuak dituzte; horri esker, Londresko zinegileak istorioa ikusleak espero ez duen bideetatik eramaten du, tentsioa une zehatzetan indartu eta ezusteko gertaerei zuku guztia ateraz. Zentzu horretan, estimatzekoa da pertsonaiek muturreko egoeren aurrean dituzten kontraesanak esploratzeari tarte zabala eskaini izana. Dilema moralak izatera bultzatzen dituzten gertaeren aurrean harturiko jarrerak eremu grisetan garatzen ditu McDnoaghek, ezer ez da zuri ala beltza euren jokabidean eta horrek sakontasun handia ematen dio istorioari.\nHalaber, gai konplexu askoren inguruko gogoetak plazaratzen ditu filmak: alaba gaztearen heriotzak sortzen duen hutsuneari nola aurre egin, zenbateraino ote den mendekua tresna eraginkorrena bake pertsonala lortzeko edota botere gehiegikeria eta ekintza ankerrak zenbateraino ote diren soilik instituzionalki edo kulturalki nagusitasuna dutenen jokaera. Kontakizunak aurrera egin ahala, gainera, hainbat pertsonaiaren dilemak beste pertsonaia batzuetan islatzen dira, eta horren bidez gai komunen arteko paralelismo mamitsuak eraikitzen ditu zinegile ingelesak. Horrez gain, filmean presente daude gogoetarako beste hainbat gai ere, istorio nagusirako hain esanguratsu izan ez arren, kontakizunaren testuingurua eta dilema politiko zein moralak are gehiago aberasten dituztenak. Horien artean da Irakeko gerra, zeinak balio duen gizonezko estatubatuar hegemonikoak emakumeekiko duen jarrera aberrian zein atzerrian berbera dela islatzeko.\nBarne gatazka horiek islatzeko, dramatikoki indar handia duten eszenen aldeko hautua egin du McDonaghek. Gogoangarrienen artean topa ditzakegu emakume protagonista gizatasun osoz gorpuztu duen Frances McDormandek iragarki kartelak sutan topatzen dituenekoa (plano subjektiboen bitartez bere ezintasun eta amorrua ikusleak bete-betean senti ditzake) eta, bestetik, polizia burugogor eta erretxinduak ospitalean erabat kaltetuta ohetik ere altxa ezin duenean, aurrez berak jipoitu duen publizista topatzen duenekoa. Hau guztia indartzeko, alor formalaren lanketa eraginkorra baliatu du filmeko lantaldeak, alderdi artistikoa izugarri goratu gabe, kokaleku berberak erabili ditu kontakizunak aurrera egin ahala pertsonaien barreneko eraldaketa ilustratzeko. Hau guztia irisgarri egiteko, aurreko filmetan baino metodo konbentzionalagoa erabiltzeaz gain, McDonaghek aktore zerrenda aukeraketa erakargarria osatu du, eta euretako bakoitza antzezpen gogoangarrietara bultzatu. Sinesgarritasuna transmititzen dute pertsonaiek, nagusietatik itzalean geratzen direnetaraino, eta horri esker lortu du ikuslea istorioan erabat murgiltzea. Ezin ahaztu Carter Burwellen soinu banda ezin pertsonalagoa ere, ohi bezala, maisutasunez eraikitzen baitu musikaren bitartez lotura pertsonaia bakoitzaren barne sentimenduen eta ikusleak jasotzen dituen emozioen artean.\nThree Bilboards Outside Ebbing, Missouri da Film Onenaren Oscarra eskuratzeko aukera gehien dituena, kontuan izanik, Harvey Weinsteinen afera abiapuntu hartuta, berriki Hollywooden hautsak harrotu dituztela luzaroan emakumeei eginiko gehiegikeria kasuek. Halakoak gaitzesteko mugimendu sendoa sortu da zinema industria estatubatuarrean eta filmen mundu mailako sariketa nagusiak ezinbestean mami eta mezu politikoa izan ohi dituenez, ez litzateke harritzekoa izango aurtengoan indarkeriaz eraildako alaba galdu duen amaren mendekua abiapuntu duen McDonaghen filmak onarpen zabala izatea.\nEtiketak: amodioa, ederra eta piztia, gerra hotza, mututasuna, ura\nEderra eta piztia, ezin burutik kendu Guillermo del Tororen lan berria ikustean. Venezian Urrezko Lehoia, jaialdiko garaikur garrantzitsuena eskuratu zuen The Shape of Water filmak eta Oscarretan ere hautagai nagusien artean da itxuraz amodio istorio bat iruditu baina sakonean hainbat geruza dituen pelikulak.\nGerra Hotzean girotu du istorioa zinegile mexikarrak, eta kontakizuna garatu segurtasun handiko laborategi batean lan egiten duen garbitzailearen begietatik. Bertan gizon anfibio bat topatzeak erabateko iraultza eragingo du bere bizitzan, sakoneko lotura sentituko baitute itxuraz ulertezin diren bi mundutatik datozen pertsonek. Erakarpen istorio hau kontatzeko, irudien dramatismoa modu gorenean landu du del Torok eta probetxu guztia atera dio Sally Hawkinsek maisutasunez antzezturiko protagonista mutuari. Bere pertsonaiak anfibioarekin komunean du ulertuak ez izatearen zama, ezin dizkiete euren sakoneko sentimendu eta pentsamenduak inguruan dituztenei nahi bezala adierazi. Gabezia horrek batzen ditu bi pertsonaiak eta hasiera batean ahultasun eta ezintasun dirudiena abantaila bilakatzen da gerora. Filmak desberdin izate hori edertasunez blaitu eta iradokitzen du ezberdinak direnen arteko lotura gehiengoaren esparru komunean komodo bizi direnek ulertu ezin duten harribitxia dela.\nNorabide hori indartzeko, del Toroko eskura dituen elementu guztiak erabili ditu. Filmaren unibertsoa osatzen duten kokalekuak esaterako, identifikagarri bilakatzen dira ikusi eta berehala eta, horrenbestez, naturalki pertsonaia baten ingurunea dena beste batek hartzen duenean ikusezin diren lotura dramatikoak fintasunez haritzen ditu zinegile mexikarrak. Hori da, hain zuzen, filmaren bertute nagusietako bat, irudien bitartez istorioaren mamia kontatzea. Argazki lan eraginkorrak, muntaia adimentsuak eta sakontasun emozional handiko soinu bandak gidatzen dute pelikula eta hauei esker ikusleen begien aurrean igarotzen den istorioak osotasun handiagoa du, obra sendo eta koherente baten sentsazioa.\nFilmaren ipuin kutsuak, gainera, balio du istorioa hainbat belaunaldirengan erakargarri bilakatzeko; etxeko gazteenak eta zinemazale beteranoenak elkartzeko indarra izan dezake, azken batean, kontatzen duen istorioa unibertsala delako. Ezberdin izan eta onarpen eza pairatzen dutenen artean sortu ohi den konexio berezia denek sentitu izan dugu gure bizitzan uneren batean, izan kolektiboki edota indibidualki eta hori pantailaratzeak posible egiten du ikusleak iraganeko bizipenak berriz sentitzea. Hau ezin interesgarriagoa bilakatzen da filma girotzeko erabilitako testuinguru historikoari erreparatuz gero. Aurtengo Oscarretako hautagaien artean dimentsio soziopolitikoa narratiboki mamitze lanetan gutxien tematu den zinegilea izan arren, del Torok pertsonaiei probetxu guztia atera die, garaiko gizarte estatubatuarraren sintomak islatzeko. Esaterako, argi azaleratzen du ezkutupeko zentroko buruak ezezaguna duen horren aurrean modu erasokor eta mesfidatian jokatzeko duen joera eta, azken batean, anfibioarekiko jarrera berbera aplika genezake garaian etsai errusiarrarekiko zuten joerara. Aldiz, ederra eta piztiaren arteko istorioaren bitartez, zinegile mexikarrak elkartasunaren aldeko mezu itxaropentsua luzatzen du, ezberdintasunen gainetik elkarren artean komunean ditugun ezaugarrietan azpimarra egin eta, funtsean, denok mundu berberaren parte garela gogorarazten digu.\nEnergia bizigarriz beteriko filma da The Shape of Water, adina ezberdinetako zinemazaleentzako gozokia eta itzalean, gizartearen onarpenetik urrun euren nortasun pertsonala loratu dutenen aldeko gorazarrea. Film Onenaren garaikurra irabazteko hautagai sendoa den arren, orain arteko sariketa denboraldiaren joerari erreparatuta espero genezake del Toro eta Hawkins izango direla, merezita gainera, hurrenez hurren, zuzendari eta emakumezko aktore onenaren sariak eskuratuko dituztenak, horiez gain iristen diren gainerako golardoak, zinemak magia eragiteko duen gaitasunaren aldeko onarpen izango dira.\nPosted: 28 otsaila, 2018 in OSCARS, SARIKETAK\nEtiketak: AEB, kazetaritza, nixon, the washington post, ustelkeria, vietnam, watergate\nXX. mendeko bigarren erdiko zinegile handien artean da Steven Spielberg, egungo zinemagintzaren oinarriak finkatu zituen ‘Hollywood Berria’ren aitzindarien artean da, 50 urteko ibilbide profesionalean genero zein joera oso ezberdineko 34 film zuzendu ditu eta horietako hainbat zinemazaleen oroimenean geratu dira betiko iltzatuta. Plazaratu duen berriena da The Post, 70eko hamarkadan The New York Times eta The Washington Post egunkariek publikatzeko eskubidearen inguruan egin zuten defentsa biziaren garaiako kronika. New Yorkeko kazetak hasi eta Washingtonekoak osatu, Richard Nixon buru zuen AEBetako gobernuak, Vietnamgo gerraren inguruan ezkutatuan mantendu nahi zituen sekretuak azaleratu zituzten The Pentagon Papers bezala ezagun diren dokumentuen bitartez.\nNarratiba zein zinemagintza estiloari erreparatuz gero, nabari da honakoa Spielbergek zuzenduriko filma dela. Uneoro abentura kutsua mantentzen duen istorioak amaiera garaile bezain gozagarria du eta, noski, gidoi zein eszenaratze neurtuei erabateko probetxua ateratzen die istorioaren dimentsio dramatikoa aberasteko. Istorioak funtsean kazetaritzaren jatorrizko espiritua eta funtzioa gogorarazten digu: boterearen zelatari izatea, eta zinegile estatubatuarrak adimen handiz islatu du historikoki gobernari eta berriemaileen artean izandako gertutasunak helburu hau erabat betetzea zenbateraino oztopatzen duen. Kontakizunaren dimentsio hau alor ekonomikoarekin lotzen du Spielbergek, Meryl Streepek haragiturako egunkari jabearen bitartez. Streepek aurre egin behar die gobernuan zein inguruko zirkulu boteretsuetan mugitzen diren indar korporatiboei informazioa argitaratu ala ez eta hori zein modutan egin erabakitzerako orduan. Baina, horrez gain, filmak Streepen pertsonaiak egoera horretan bizi duen drama pertsonala ere gehitzen du eta horren bitartez lantzen ditu bere zinemagintzan beti presente egon den giza drama, ondarea eta oinordekotza bezalako gai potoloen gogoetaren bitartez.\nDena den, kontuan izan beharrekoa da Spielberg gertaera hauek jazo zirenetik 40 urte igaro direnean kontatzen ari dela istorioa. Iraganeko mundu horren irudikapena egitean erabilitako elkarrizketek ezinbestean dute egungo egoera soziopolitikoaren kutsua eta horrek bidea ireki liezaiokeen arren belaunaldien arteko elkarrizketa interesgarria eraikitzeari, filma deformatu ere egin dezake.\nZentzu horretan ausartagoa izan zen Alan J. Pakula 1976an All the President’s Men filma argitaratzen, Nixonek Watergate eskandaluaren ondorioz dimisioa aurkeztu eta bi urtera osatu baitzuen filma. Hain zuzen, interesgarria da Watergaten garaiari erreparatzea, Spielbergen film berriko azken eszenak erreferentzia egiten baitio kasua ikertzeko lehen pizgarria izan zen Alderdi Demokrataren egoitzan eginiko lapurretaren bitartez. Baina beste hainbat paralelismo egitea ere posible da, azken batean, bi filmen erdigunean baitaude garai, egunkari eta administrazio berberaren inguruko ustelkeria istorioak. Hein batean, beraz, esan liteke elkar osatzen duten pelikulak direla, Pakulak informazio eskubidea eta egia azaleratzearen aurka estatuak hankak zenbateraino lokazten dituen fintasunez erakusten duen bitartean, Spielbergek kazetari ikerketatik harago begiratu eta halako ikerketa batek hedabide ororen egitura orokorrean dituen ondorioetan jartzen baitu fokua.\nAEBetako egungo egoera politikoa kontuan izanez gero, The Post ez da kasualitatea. Prentsa askatasuna kolokan eta presidentearen impeachmenta hain gertu izan zituen garaiak badu antzekotasunik Donald Trump eta Errusiaren arteko harremanak eztabaida publikoaren erdigunea bereganatu duen egungoarekin eta, zentzu horretan, esan liteke Akademiak ez duela Spielbergen obra sarituko, egun pil-pilean dagoen aferari eutsi baino, nahiago izan duelako denboraren poderioz hoztu den istorioa lehenetsi. Filmak Oscarra irabazteko aukera izango luke, Eliza Katolikoan pedofiliak duen tartea azaleratzen Spotlight goratuak duela bi urte egin bezala, kazetarien balentria kontatzeaz gain, kontakizuna ikuslearen barrenak eta kontzientzia aztoratzeko baliatu izan balu.\nPosted: 27 otsaila, 2018 in OSCARS, SARIKETAK\nEtiketak: amodioa, daniel day-lewis, haria, joskintza, Londres, moda\nAzken hogei urteetako zinegile finenen artean da Paul Thomas Anderson. Zinemagintzaren lanketa ezin pertsonalagoari esker erdietsi du nazioarteko onarpena eta bere filmak Hollywooden sustraituta egon arren, europar festibalek harribitxitzat jo izan dituzte maiz; film onenaren Urrezko Hartza eskuratu zuen Berlinalen 2000 urtean Magnolia pelikularen eta zuzendari onenaren garaikurra zortzi urte beranduago There Will Be Bloodekin. XX. mendeko zuzendari handiak desagertu diren honetan, zinemaren gorentasuna mantendu duen sortzaile preziatuen artean dute askok zinegile kaliforniarra.\nAndersonen zortzigarren lan luzea da Phantom Thread, modaren mundua oinarri hartuta, boterea, desira eta bakardadea bezalako gaiak jorratzen dituen filma. Daniel Day-Lewisen azkena ere bada, aktore beteranoak zinema munduari betiko agur esatea erabaki baitu eta pantaila handian azkenengoz agertzeko hautaketa ezin aproposagoa egin du. Erregetza, zinema izarrak eta gerraosteko Londresko gainerako figura esanguratsuen jantziak sortzen dituen jostuna dugu protagonista. Perfekzioa beti helburu, lana eraginkortasunez gauzatzeko metodo zehatz eta ezin pertsonalagoak aplikatu ohi ditu Reynolds Woodcockek, baina azken xehetasuneraino zainduriko ordena hari fin baten gainean kolokan jarriko du Alma izeneko neska gaztearen agerpenak.\nOrdenatik desorekara aldaketa xehetasun osoz landu du Andersonek alor formalean, eta bereziki nabari da argazki eta arropa zein dekoratuen hautaketan, azken hauetan koloreen hautaketak berebiziko garrantzia hartzeraino. Oraindik elkar ezagutu ez eta pertsonaia bakoitza bere segurtasun eremuan mugitzen da filmaren lehen blokean eta hori islatzeko Andersonek azpimarra egiten du plano egonkor zein pertsonaia bakoitzaren nortasuna islatzen duen kolore paleta zabalean. Protagonista maitaleek elkar ezagutu ahala, ordea, euren burua biluzten dute eta hori bera gertatzen da filmeko irudiekin ere, tonu zuri eta beltzak nagusitzen dira erdiko pasarte honetan. Amaieran filma abiapuntura itzultzen da alor estetikoan, baina ezberdintasun giltzarri batekin, bikote protagonistak konpartitzen dituen inguruneak hoztasunetik urrundu eta erosoago irudikatzen ditu Andersonek, harresi ikusezinak eraitsi eta batak bestea osotasunean onartu izanaren erakusle.\nAzken finean, filmeko izenburu metaforikoarekin zuzeneko lotura du honek. Janzkeren bitartez ezkutuan mantendu ohi dugu sarritan gure nortasuna, mozorrotu egiten gara gizarteari geure irudi zehatz bat helarazteko eta itxura horren azpian geratzen dena itzaleratzen dugu. Eta horixe da funtsean protagonistek filmean zehar izaten duten bilakaera, fintasunez diseinaturiko mozorroak kendu eta elkar biluzten dute, komuean duten hauskortasuna besarkatu eta batak bestearen bizitza hari ikusezinaren bitartez josteraino. Hori dena irudien bitartez islatzea da Andersonen bertute nagusia eta, erregistro aldaketa nabarmena egin duen honetan, baita bere autore zigilu pertsonalaren erakusle ere. Elkarrizketak garrantzitsuak dira filmean zehar, hainbat unetan narrazioaren garapenaren erantzule nagusi bilakatzeraino, baina zinegile kaliforniarrak irudien aldeko apustua egiten du nabarmen, Hitchcokek esan bezala, horixe baita funtsean film baten kalitatea neurtzeko aldagarri fidagarriena: soinua itzali eta irudiei soilik begiratuz gero, istorioa eta honen garapen dramatikoa kontatzeko gai den ala ez.\nOscarra irabazteko meritu guztiak dituen filma da Phantom Thread, ukaezina da zinemagintzaren maila goreneko lanketa eta, are gehiago, iraganean jorraturiko ibilbidea kontuan izanik, Andersonen ekarpen eta ibilbide artistikoa dira saritua izatea mereziko luketenak. Filmaren azaleko hoztasunak bihotzean dituen emozioak izoztea da akaso arrisku nagusia, eta aurtengo sariketa denboraldiak orain arte eman duenari jarraiki, oso litekeena da Akademiako boto-emaileek ere ez mozorrotik harago ez begiratzea.\nPosted: 26 otsaila, 2018 in OSCARS, SARIKETAK\nEtiketak: coming of age, familia, nerabezaroa, unibertsitatea\nJakina da Oscarrena sariketa estatubatuarra dela eta hautagai gehienek islatzen dituztela bizimodu edota gertaera historiko amerikarrka. Zentzu horretan, aurtengo edizioak salbuespen kutsua du, bederatzitik hiru film Europan girotuta baitaude, zinegile ingelesen gidaritzapean bi eta italiarraren eskutik bat, eta AEBekin lotura zuzenik ez duten istorioak lantzen dituzte. Bada kontakizun amerikarrenen artean da Lady Bird, aktore bezala ezagunago den Greta Gerwig estatubatuarraren zuzendari debuta.\nLehen lanak esanguratsuak izan ohi dira zinegileen nortasuna eta sakoneko kezkak islatzeko balio izaten dutelako sarritan, eta Gerwigek nerabezarora itzultzeko baliatu du, iragana oroitzeko. Nostalgiaz beteriko filma da, horrenbestez, heldutasunera jauzia egitear dagoen neska gaztearengan zentratzen dena. Ezinbestean amerikarra den elementu da, institutuk unibertsitatera jauzia egiterako garaian protagonistak aurre egin beharreko proba eta tramiteen zangotraba, baita ikasketetan eredu pribatuak eragiten duen lehia eta honek gizarte onarpenean duen pisua. Obrari osotasunean begiratuz gero, unibertsitatearen afera aitzakia besterik ez da Saoirse Ronanek naturaltasun osoz gorpuzturiko nerabearen bilakaera integralari eusteko, baina estatubatuarrak ez diren ikusleen arreta bereganatzen duen elementua ere bada, hein batean bertan bizi gabe ulertzea konplikatua izan eta istorioak erdietsi nahi duen unibertsaltasuna murrizten duena.\nBestelakoan, bizitzaren argi-ilunak egiazkotasunez islatzen dituzten elkarrizketa finez jositako istorioa da, Gerwigek berak alor horretan erreferente diren Noah Baumach edota Woody Allenekin aktore gisara lanean aritzean zuzenean ikasi eta findutako abilezia. Zentzu horretan, nabarmentzekoa da ere aktore zuzendaritzan eginiko lan txukuna, Ronan protagonistaz gain, istorioa aberasten duten pertsonaiak adimenez aukeratu eta hezurmamitu baititu hauen interpretaziorako gaitasunari zuku guztia ateratzeraino. Modu horretan lortu du zuzendariak pertsonaiak filmeko egoera zehatzetan zein istorioaren arku orokorrean askotariko problematiken sinbolo izatea.\nEmozioa lehenetsi du uneoro Gerwigek eta baita ikusle bakoitza bere gaztaroa berriz oroitzera bultzatu ere, baina funtsean hamaika aldiz irentsi dugun istorioa da honakoa eta alor formalean konbentzionalena hautagai guztien artean. Zinemagintzan eginiko ekarpenari ez dario pertsonalitate handirik, zuzentasunera mugatu du bere burua Gerwigek eta alderdi estetikoari ausardia handiagoz eutsiz gero filmak eskuratu zezakeen gorentasuna xahutu du. Azken aldian joera orokorra izan ohi da estudio handien ekoizpenetatik urrun kokatzen diren obra independenteak goratzea, edukia sendo edo makalagoa izatetik harago, eta horixe da ziurrenik Gerwigen filmarekin zine kritikarien gehiengoak egin duen akatsa.\nLan txukuna osatu du Gerwigek AEBetatik mundu zabalera hedatu den arrakastaren kulturari kritika egin eta identitate pertsonala eraikitzerako orduan garai giltzarria den nerabezaroko ahots femeninoa azaleratzen (kontuan izateko modukoa da berea dela hautagai guztien artean emakumezko batek zuzendari film bakarra), baina istorioaren izpiritu gozoaren gainetik gailentzen da originaltasun falta, alor narratibo zein formalean. Lady Bird Film Onenaren Oscarra irabazteko aukera gutxien dituen pelikula da, bederatzi hautagaien artean xumeena, eta hala berretsiko du martxoaren 4ko sariketak, azken orduko ezustekorik izan ezean.\nPosted: 25 otsaila, 2018 in OSCARS, SARIKETAK\nEtiketak: AEB, arrazismoa, beldurrezko zinema, Trump\nBeldurrezko filmak Oscarretan egotea ez da ohikoena izaten, bere garaian urteko pelikula okerrenen garaikurrak ematen dituzten Razzie sarietan hautagai izan zen Stanley Kubrick bera urteen poderioz kultuzko bilakatu den The Shining filmeko zuzendaritza lanaren ondorioz. Horrek argi erakusten du Hollywooden Akademiak genero honetako filmekiko duen jarrera: bazterrean egotea merezi dute, bigarren maila batean. Get Out, ordea, ez da ohiko beldurrezko istorioa.\nEzin interesgarriagoa da aktore lanetan ezaguna den Jordan Peele estatubatuarraren zuzendari debuta, beldurrezko generoa iraultzen duelako arraza problematikaren inguruko istorio aztoratzailea kontatzeko. Estiloko filmen ohiko kodeak eraginkortasun osoz erabiltzen ditu, esaterako, misteriotsu zaizkigun elementuen sekretuak azaleratu ahala hauek istorioan eta pertsonaiengan duten eragin argigarria. Dena den, ezinegona eta beldur sakonena eragiten dituena istorioak lantzen duen gatazka soziala da, arrazismoaren dimentsioak ematen dio kontakizunari mamia.\nKontuan izan beharko genuke Peelen estreinako obra Obamaren agintaldien osteko filma dela. Ideologia eraikitze bezala, zinema gizartearen termometro eta ispilu ere izan daiteke, eta filma azken batean 2016ko hauteskunde presidentzialetan Donald Trump gailendu izanaren sintoma eta emaitza da. Beltzekiko errespetu falta inoiz baino onargarriagoa bilakatu da hainbat komunitatetan, eta lehen itzalean zeuden muturreko joerak kalera atera eta harrotasunez erakutsi dituzte pertsona askok, establishmentak normaltzat hartzeraino. Askotariko luxuez gozatzen duen familia dirudunak beltzak bahitu eta gatibutza fisiko zein psikologikoan edukitzea ziurrenik ez da errealitatearen isla literala izango, baina oraindik ere arrazismoa sustraituta duten AEBen metafora eraginkorra da.\nAlor formalari dagokionez, soinu banda eta muntaia erritmo biziaren alde egin du Peelek eta tentsioaren kudeaketari erabateko probetxua atera dio ikuslea filmean bete-betean murgilarazteko. Horren erantzule da hein handi batean ere alor artistikoan dualismoaren ideia indartzen duten irudi simetrikoen erabilera. Erabakiok are txalogarriagoak dira Peelek luzemetrai batean zuzendari ardura lehenengoz hartu duela kontuan izanez gero. Iraupenak ere filmaren alde jokatzen du, ez baita bi ordura ailegatzen eta horri esker eszena oro egokitasun osoz kokatua dago tentsio dramatikoaren garapenean eta istorioaren puzzle orokorrean.\nSalbuespenak izan ohi dira Oscarretan eta batzuetan Akademiak inork espero ez zuen onarpenekin harritzen gaitu. Aurtengoan, ordea, sariketa errondak hartu duen bidea kontuan izanik, bistakoa da Get Out sari nagusietatik urrun geratuko den filma dela. Baina hautagaitza bera garaipena da Peele eta bere lantaldearentzat eta, hein batean, esan genezake erabakiaren bitartez Akademiak helarazi nahi duen mezua honakoa dela: aktualitateko eztabaidagai nagusien artean diren gizarte dilemekin blaituz gero, beldurrezko filmek tartea izan lezakete Hollywooden sariketa nagusian. Beldurrezkoa, ordea, bazterreko generoa baino askoz gehiago da, eta azaletik harago begiratzen duen ikuslea jakitun da hainbat hamarkadatan zehar landu dituztela zinegileek estilo honetan mami sozial handiko istorioak. Peelen lorpena, akaso, baliagarri izango da, etorriko direnek ateak irekiago topa ditzaten.\nPosted: 22 otsaila, 2018 in OSCARS, SARIKETAK\nEtiketak: alemania nazia, bigarren mundu gerra, churchill, dunkirk, joe wright, westminster\nOscarrek ia urtero egin ohi diote tartea gizateriaren historian bere arrastoa utzi duen pertsona gogoangarri baten inguruko biopic film biografikoei. Aurtengoan Joe Wrighten Darkest Hour da estilo honetako pelikulen ordezkari, Winston Churchillen figura erdigune hartzen duen istorioaren bitartez. Zinegile ingelesaren zazpigarren lana da honakoa eta ez da harritzekoa Erresuma Batuko lehen ministro sonatuenaren inguruko erradiografia dramatikoa marraztearen ardura berak hartu izana, tonu eta erregistro oso ezberdinen bidez bada ere, bere filmografian zehar nagusi izan baitira Ingalaterran girotutako istorioak.\nFilmak fokua jartzen du naziek Europa okupatu eta euren indarra etengabe areagotu ahala, aliatuek bizi izan zuten itogarritasun sentsazioan. Agintari politikoek, eta bereziki Churchillek bere sorbaldetan zuen erantzukizunaren pisuaren inguruko hausnarketa sakona plazaratzen du, erresistentzia mantendu bitartean milaka soldadu zirelako defentsarik gabe kontinente zaharrean barrena hiltzen ari zirenak. Baina, garaiko pertsonen bizitzak bakarrik ez, filmak gogorarazten du une horietan jokoan zegoela Mendebaldeko gizartearen eta balioen etorkizuna bera, eta hori da istorioari mami dramatiko gehien ematen diona. Zentzu honetan, Wrightek lan txukuna osatu du alor formalean, Westminsterreko parlamentuaren izpiritua islatzearekin batera, hitzek libratzen duten borroka irudien bitartez ere indartzen duelako konposaketa eta enkoadraketa neurtuak probestu eta pertsonaiak plano bakoitzean modu adimentsuan kokatuz.\nBaina irudietatik haratago, oratorioaren eta diskurtsoen lanketaren aldeko omenaldia da filma. Dominazio armatuak herrialde oso bat izuaren kateen menpe daukan uneetan, hitzak dira pertsonaien arma nagusi. Zentzu honetan, azpimarratzekoa da Gary Oldmanen antzezpen gogoangarria, fisikoki zein psikologikoki Churchillen figuran bere burua erabat murgildu eta hezurmamitzea lortu baitu. Dena den, ezin uka Wrightena narratiboki egitura estandarreko filma dela, gerra garaiko onak eta txarrak irudikatzen ditu eta une konplikatuenean, dena aurka zutela, ausardia bereganatu eta arrakasta lortzen duten heriotasunezko gizonezkoak dira istorioaren protagonista. Une emozionalenak ere ohikotasun horren barnean kokatzen dira, esaterako, Churchilli idazmakinarekin hitzaldiak prestatzen laguntzen dion emakume gazteak Dunkirkeko hondartzan hildako bere anaiaren inguruan hitz egiten dionekoa, edota Churchill bera Westminsterrera bidean metroan murgildu eta gerraren harira hartu beharreko erabaki giltzarriaren inguruan herritarrei galdegiten dieneko unea. Hamaika aldiz irentsi ditugun egitura narratiboen gerizpean hartzen du babes filmak eta kontakizunak, oro har, eraginkortasunez funtzionatzen duen arren, istorioko gertaerak aurreikusten errazak dira funtsean, originaltasunetik oso urrun.\nPelikularen narratiba propioa baino interesgarriagoa da, hain justu, Film Onenaren Saria eskuratzeko beste hautagaiekin eraikitzen duen errelato komuna. Paralelismoak ezarri genitzake Darkest Hour eta Dunkirk filmen artean, batak zein besteak garai historiko berbera biltzen dutelako euren kontakizunean eta prisma ezberdinen bidez egiteak, elkarren osagarri bilakatzen ditu. Baina zein da honen sakoneko mezua? Film hauek oinarrian duten narrazio ideologikoa ulertzeko ezinbesteko suertatzen da Erresuma Batuak egun Brexitaren harira bizi duen egoerari erreparatzea. Europako proiektu komunaren parte izateari uko egin dio Britania Handiak eta, azalean Nolan eta Wrighten filmek oso bestelako garai historikoaren kronika egiten dutela dirudien arren, funtsean ideia hori bera da gatazka narratiboaren erantzule. Dunkirken harrapatuta zeuden soldaduek literalki egin zuten ihes Europatik, bien bitartean Winston Churchillek, nazien aurrean sekula errendituko ez zirela adierazi zuen hitzaldi historikoan, bidelagunik gabe bazen ere Erresuma Batuak aurrera jarraitu eta berezko zituen balioak defendatuko zituela aldarrikatzen zuen. Bi filmek, beraz, Britainiar irlen aparteko geografia, gerra garaiko heroitasuna eta britainiarren elkartasunerako gaitasuna goratuz, egungo egoera politikoa zeharka justifikatzeko balio dute.\nSariketa nagusiari begira, eta Winston Churchillen figuran ia osotasunean hartzen duen filma dela kontuan izanik, bistan da Darkest Hour ez dela martxoak 4eko galako garaile sonatua izango. Kristin Scott Thomasek gorpuzturiko Churchillen emaztearen pertsonaia da honen erakusle nagusia, halako ibilbidea eta kalitatea duen aktorea itzalean utzi dute gidoilariek Oldmanen distira erabatekoa izan dadin, eta, esaterako, Lincoln filmarekin alderatuz gero, ikuslegoa ohartuko liteke azken honek protagonistaren inguruko pertsonaiak eta elementuak lantzeko duen modu osatuagoa eta horretarako findutako zinemagintza gorena direla Wrighten filma maila bat beherako kokatzen dutenak. Orain arteko sariketen dinamikari jarraiki, Gary Oldmanek merezimendu osoz eskuratuko du gizonezko aktore onenaren garaikurra, baina filma berehala itzaliko da zinezaleen oroimenean.\nEtiketak: hezkuntza, homosexualitatea, iniziaziozko bidaia, luca guadagnino\nIngelesez errodatu eta ekoizpena AEBekin elkarlanean egitea probestu du Luca Guadagninok Call Me By Your Name Hollywoodeko sari nagusien zirkuluan barneratzeko. Zinegile italiarraren bosgarren film luzea da honakoa eta lorpena da pelikula hautagaien artean egotea bera, formalki gainontzeko lehiakideek eskaintzen dutenaren oso bestelako proposamena luzatzen diolako ikuslegoari. Filosofia, musika, artea… testuinguru intelektualeko istorioaren erdigune da gurasoak unibertsitateko irakasle dituen mutil nerabea, eta udako oporraldian hauek ikastaro berezi baterako euren etxean hartzen duten gizon gaztearekiko mutila bera sentitzen hasten den erakarpena. Gizarte eta sexu konbentzioen haustura dago, beraz, filmeko istorioaren oinarrian.\nKontuan hartzekoa da pelikulak kontatzen duena bi gizonen arteko amodio harremana dela eta Guadagninok eszena adimentsuen bitartez gogorarazten dio ikusleari, egun geroz eta onarpen zabalagoa izan arren, oraindik ere gizarte homofobo batean bizi garela. Horregatik ikusten ditugu filmeko protagonistak hainbatetan bere burua justifikatu beharrean, baita ezkutua ekiten ere, jasoko duten gaitzespenaren beldurrez. Hori gutxi balitz, filma adina tarte handiak banatzen dituen bi gizonezkoren arteko amodio istorioa da, nerabea bere burua eta sexualitatea bera deskubritzen ari den bitartean, mutil gazteak esperientzia du, heldutasunera bideratu duten hainbat bizipen ditu jada bizkar gainean, eta filmak desberdintasun horietan azpimarra modu esplizituan jarri ez arren, nabari da egoera bakoitzari aurre egiterako orduan amoranteek jarrera kontrajarriak dituztela. Bada, hain zuzen, bi protagonisten nortasun ezberdinak dira euren erakarpen istorioa hainbeste magnetismo ematen diotenak. Bi aktore nagusien besoetan erortzen da filmeko dramaren pisu gehiena eta hauek baita ardura hori fintasunez eta sinesgarritasun osoz bete ere.\nAlor formalari dagokionez, erritmo geldoak eta plano luzeek agerian uzten dute kontakizuna janzterako orduan Guadagninok zinemagintza europarretik edaten duela eta oraingoan ere horren alde egin duela hautua. Zinegile italiarrak abiada biziko muntaketari uko egin eta irudiak osotasunean probesten ditu, ikuslea pertsonaien garunean murgilaraziz. Hori baita azken batean filmaren funts nagusia, protagonistek sakonean dituzten sentimenduak azaleratu eta plano, enkoadraketa zein kamera angelu bakoitza unean uneko sentsazioak indartzeko probestea, izan desioa, zoriontasuna, inbidia, amorrua beldurra, segurtasun eza… zentzu horretan, pertsonaien barne sentimendu horiekin etengabeko komunikazioan dagoen argazki lan aparta osatu du Sayombhu Mukdeeprom argazki zuzendari tailandiarrak. Nabarmentzekoa da filmeko lantaldeak irudiak lantzerako orduan izandako ausardia, gorputz biluziak eta jarduera sexualak naturaltasun osoz islatu baititu, Hollywooden zentsura kodeetatik oso urrun.\nEzin eraginkorragoa da James Ivory beteranoak André Aciman idazle estatubatuarraren izen bereko nobelan oinarriturik osaturiko gidoia ere, bereziki protagonista nerabearen iniziaziozko bidaia eraikitzerako orduan fintasun handiz haritzen duelako narrazioaren garapena. Horren erakusle nagusi dira film amaierako hiru eztanda dramatiko nagusiak. Lehena, aitak semeari bera ere sakonean homosexuala dela aitortu eta gazte garaiko beldurrek eta babes zein nortasun sendo baten faltak nagusi zen familia eredua onartzera bultzatu zutela azaltzen dion unea (paradoxa bikaina, azken batean, amore emate horri zor diolako filmeko protagonistak bizitza bera). Bigarrena, maitale helduak protagonista gazteari ezkondu egingo dela jakinarazteko telefonoz deitzen dioneko unea (baina… gizon ala emakume batekin? Zuzendariak enigma hori argitu ez eta atea irekita uzten du, aurrez aitak kontatu dion ezintasunezko istorio hori errepikatu edo gailentzeari). Eta azkena, hau guztiaren jakitun, protagonista gazteak plano egonkor batean etxeko sutondoari begira negar egin eta udako maitalearen galera, bere nortasunaren onarpena eta heldutasunerako jauzia, erronka denak aldi berean onartzen dituenekoa.\nCall Me By Your Name da, zalantzarik gabe, aurtengo Oscar hautagaien artean film ezberdinena, eta ausardia hori da, hain justu, garaikur nagusiaren lehiatik urruntzen duena. Jakina da Hollywoodeko Akademiaren joera kontserbadorea dela eta, azken urteetan elizako pedofilia edota pertsona beltzen aldeko istorioak saritu arren, ez duela Guadagninok proposatzen duen kontakizuna goratuko. Urrutiegi joatea litzateke Mendebaldeko gizarte kodeei entretenimenduaren bitartez forma ematen dien ideologia faktoriarentzat, eta hobe, noski, aurrerakoitasunaren aldeko urratsak pausoz pauso ematea. Alfonbra gorriko salaketa mediatikoetatik haratago, ikustekoa izango da aurtengo sariketek transmitituko duten mezu politikoa.


Nafarroako Parlamentuak 2018ko Kontuen Legea onartu du 2020ko urtarrilaren 16an\nNafarroako Parlamentuak 2018ko Kontu Orokorrei buruzko Legea onartu du\nPSNk, Geroa Baik, EH Bilduk, Podemosek eta I-Ek aldeko botoa eman dute; Navarra Sumak, aldiz, horren aurka bozkatu du. 4.179,67 milioi euroko gastuak jasotzen ditu.\nArtxiboko irudian, Nafarroako Parlamentuaren ikuspegi bat. EiTBren bideo batetik hartutako argazkia.\nNafarroako Parlamentuaren Bilkurak Foru Erkidegoaren 2018ko Kontu Orokorrei buruzko Legea onartu du ostegun honetan. Legeak 4.179,67 milioi euroko gastuak jasotzen ditu, eta 4.102,66 milioiko aitortutako eskubide garbiak. PSNk, Geroa Baik, EH Bilduk, Podemosek eta I-Ek aldeko botoa eman dute; Navarra Sumak, aldiz, aurkakoa eman du.\nElma Saiz Ogasun kontseilariak legea babestearen alde egin du, bereziki kontuan izanik Nafarroako Kontuen Ganberak aldeko iritzia eman duela horien "finantza-arloari eta legezkotasunari" dagokienez. Kontuen Ganberak nabarmendu duenez, "Aurrekontu Egonkortasunaren eta Iraunkortasun Finantzarioaren Legea bete egiten da", baina, hala ere, hobetzeko moduko hainbat arlo zehaztu ditu. "Gobernu hau lanean dabil, horiek zuzentzeko asmoz", adierazi du Saizek.\nTxostenaren arabera, Nafarroako 2018ko Kontu Orokorrek Foru Administrazioaren egoera ekonomiko-finantzarioaren gaineko ikuspegi orokorra eskaintzen dute. Nafarroako Gobernuaren kontuak eta haren erakunde autonomoenak ere jaso dituzte bertan: Nafarroako Kontseiluarenak, sozietate eta fundazio publikoenak, eta Parlamentuarenak eta haren menpeko organoenak (Kontuen Ganbera eta Nafarroako Arartekoa).\nNafarroako Gobernuaren kontuei dagokienez, 2018an 4.025,57 milioi euro ordaindu zituen, eta 3.857,58 milioiko diru-bilketa garbia izan zuen. Gastuetako kapitulu nagusia transferentzia arruntena da (1.513,87 milioi), bigarren garrantzitsuena langileen gastuen kapitulua da (1.253,17 milioi), ondasun eta zerbitzuetan egindako gastu arruntak daude ondoren (629,42 milioi) eta inbertsioen atala ere nabarmen dute (152,46 milioi).\nDiru-sarrerei dagokienez, zuzeneko zergen bidez 1.739.788 milioi bildu ziren, eta zeharkakoen bidez, berriz, 1.870,16 milioi. Hirugarren finantzaketa-iturri garrantzitsuena zorpetzea izan zen, 208,058 milioi finantzatu baitzituzten.\nFiskalizazio-organoaren txostenak dioenez, Foru Komunitateko Administrazio Publikoak 2018an finantzaketa-beharren bolumenarekin lotutako eskakizun guztiak bete zituen, baita gastu-araua eta finantza-iraunkortasunarena ere.\nNafarroako Foru Erkidegoko Administrazioaren eta haren erakunde autonomoen egoera ekonomiko-finantzarioaren azterketatik ateratako ondorioa da "nolabaiteko okertze bat gertatu dela adierazleetako batzuetan, eta horrek berekin ekarri duela diru-sarrera arruntak nahikoak ez izatea, funtzionamendu-gastuei eta finantza-zamari aurre egiteko, nahiz eta zorrarekin lotutako adierazleek hobera egin duten".\nAldeko botoa eman arren, PSNko Ainhoa Unzuk hainbat "kezka" agertu ditu; adibidez, zorraren amortizazioa, "oztopatzen gaituelako", eta "Ikerketa eta Garapeneko gastuan izandako % 36ko murrizketa zorrotza". Dena den, nabarmendu du Hitzarmenerako Estatuarekin adostutako akordioak eragin ona izango duela kontu publikoetan.\nGeroa Bairen aldetik, Mikel Asiainek azpimarratu du kontu hauek, txostenak hainbat arazo agerian uzten baditu ere, "zerikusi txikia dutela 2014koekin". Orduan, Kontuen Ganberak eskatu zuen, premia handiagoarekin, horiek orekatzeko neurriak: "2018ko kontuek", esan du, "batzuek iragarri zuten apokalipsia ez dela bete frogatzen dute".\nEH Bilduko Adolfo Araizek arloz arlo ibili da, eta nabarmendu du hobekuntza izan dela Nafarroak zuzenean kudeatzen dituen gaietan. Araizen iritziz, kontuek islatzen dute "egoera finantzarioa onbideratuta dagoela", eta gauzak "beste modu batean egin daitezkeela". "2015ean oinordetzan hartutako egoerak ez du inolako zerikusirik 2018-19an utzi denarekin", gaineratu du.\nMikel Builen (Podemos) esanetan, aurreko legealdian "kontuak onbideratzea lortu dugu, enpleguak gora egin du eta 2015ean geunden shock-egoeratik irten gara". Alde txar batzuk ere aipatu ditu: "Sozietateen gaineko Zerga", adibidez, eta "inbertsioetan egindako inbertsio oso urria", besteak beste. Hortaz, sentsazioa "gazi-gozoa" dela esan du.\nIzquierda-Ezkerrako diputatu Marisa de Simonen arabera, "egungo egoera 2015ekoa baino askoz ere hobea da, eta ez bakarrik kontuak onbideratuta daudelako; izan ere, 4 urte hauetan, gizarte-gaiei berebiziko arreta eman dieten aurrekontuak izan dituzte euren esku herritarrek".\nMaria Jesus Valdemorosek (Navarra Suma), berriz, kontrako botoa eman du. Deitoratu du baldintza ekonomiko desberdinetako datuak alderatuak izatea, UPNren kalterako, "datuak ez direlako zuzenak", eta aurreko gobernuaren "analisi triunfalista" baliogabetzea babestu du; izan ere, beste erkidego batzuetan izandako emaitzekin alderatzeko eskatu du, bai eta aurreko gobernuko alderdiek hainbat boto galdu zituztela ere.


LaLiga Santander: 14 eta 15 jardunaldietako ordutegiak eta 16 eta 17ko aldaketak | Futbola | EiTB\nLaLiga Santander: 14 eta 15 jardunaldietako ordutegiak eta 16 eta 17ko aldaketak\nFutbol Ligako 14. eta 15. jardunaldietako datak eta ordutegiak\nBestalde, Ligak aldatu egin ditu 16. jardunaldiko Eibar-Valentzia partidako data eta ordutegia, baita 17. jardunaldian jokatzekoak diren Alaves-Malaga eta Betis-Athletic norgehiagoketakoak ere.\nGabonetako jardunaldien ordutegiak\nHamabigarren jardunaldiko partiden datak eta ordutegiak\nReala-Lleida eta Athletic-Formentera, azaroaren 29an, asteazkena\nLigak ostegun honetan plazaratu ditu 14. eta 15. jardunaldietako datak eta ordutegiak. Hamalaugarren jardunaldia abenduaren 1etik (ostirala) 4ra (astelehena) bitartean jokatuko da. Bertan, abenduaren 2an, hain zuzen ere, Atletico-Reala (16:15) eta Athletic-Real Madril (20:45) norgehiagokak izango dira.\nIgandean izango da Eibar-Espanyol (18:30). Girona-Alaves (21:00) neurketak itxiko du jardunaldia, astelehenean.\nOstirala, abenduak 1\nLarunbata, abenduak 2\n16:15 Atletico Madril-Reala\n20:45 Athletic -Real Madril\nHamabosgarren jardunaldiari dagokionez, abenduaren 8tik 11ra bitartean lehiatuko da. Alavesek abiatuko du ostiralean, Las Palmasen aurka (21:00). Larunbatean Getaferi bisita egingo dion Eibarren txanda izango da (13:00). Azkenik, Realak eta Athleticek igandean jardungo dute, lehenak Malagaren kontra (12:00); bigarrenak, Levanteren aurka (18:30).\n21:00 Alaves-Las Palmas\n16:15 Real Madril-Sevilla\nIgandea, abenduak 10\n16:15 Betis-Atletico Madril\nBestalde, Ligak aldaketak iragarri ditu 16. eta 17. jardunaldietako zenbait partidatan. Eibar-Valentzia, Alaves-Malaga eta Betis-Athletic norgehiagokak, tartean. Horrenbestez, era honetan geratu dira aipatu hiru norgehiagokak:\nJORNADA 16. JARDUNALDIA\n18:30 Eibar - Valentzia\nOsteguna, abenduak 21\n21:30 Alaves - Malaga\n19:30 Betis - Athletic\nReal Sociedad fitxaketak


Tene Mujika sariaren deialdi berria | Hitzen uberan\n← Perfopoesia. Perfo… zer?\nTene Mujika sariaren deialdi berria\nAbenduaren 10ean amaituko da proiektuak aurkezteko epea\nEuskal Herriko historia hurbilaz biografiak, kronikak, erreportajeak, saiakerak, elkarrizketak… bultzatzeko sortu zuten Tene Mujika saria Debako Udalak eta Elkar argitaletxeak. Irabazleak 6.000 euroko diru-laguntza jasoko du, proposatzen duen proiektua aurrera eraman ahal izateko. Deialdi honetara aurkezteko epea 2012ko abenduaren 10ean amaituko da. Helbide honetara igorri behar dira proiektuak: artxiboa@deba.net\nTene Mujika beka-deialdiaren oinarriak\n1. Gure herriaren azken 50-60 urteetan izandako pertsona, talde, gertakari edo mugimenduren bati buruzko liburuak egiteko proiektuak aurkez litezke (adibidez: biografiak, kronikak, erreportajeak, saiakerak, elkarrizketak, ikerketak…); lanak jatorrizkoa eta euskaraz sortua izan beharko du, aurrez argitaratu nahiz saritu gabea.\n3. Parte-hartzaile bakoitzak ondorengoak aurkeztu beharko ditu, lau aldakitan:\n4. Proiektuak, 2012ko abenduaren 10era arte bidal litezke helbide honetara: artxiboa@deba.net\n5. Alberto Barandiaranek, Idurre Eskisabelek eta Elixabete Garmendiak osatutako epaimahaiak, jasotako proiektu guztiak aztertu eta haien arteko bat izendatuko du irabazle 2013ko urtarrila amaitu baino lehen.\n9. Diru-laguntza jasotako idazlanaren jabetza, egilearena izango da. Alabaina, lan horrek ezin izango du beste inongo beka edo saririk jaso, ez laguntzaren aurretik ez ondotik, argitaratu osteko sariak izan ezik.\nTENE MUJIKA BEKA SARIA\n2005 Ramon Olasagasti, “Mendiminez” liburua (2007an kaleratu zen).\n2006 Hutsik geratu zen saria epaimahaiaren erabakiz.\n2007 Alberto Barandiaran, “Postkronikak” liburua.\n2008 Imanol Murua Uria, “Loiolako hegiak” (2010ean kaleratu zen).\n2009 Mikel Garzia, “Zeluloidezko begiradak” (iaz kaleratu zen).\n2010 Pako Aristi-Mikel Markez, “Plazer bat izan duk, Benito” liburua (argazkian ageri dira).\nAinara Gorostitzu, “Aldamenekoa” liburua (argazkian ageri da).\n2011 Xabier Gantzarain arte-aditu eta idazleari egokitu zitzaion saria (2013an ikusiko du argia).


Azaroaren 5ean hasiko da 30. Bertsoaroa — Bertsozale Elkartea\nBadator 2020ko Bertsoaroa. 1991an abiatu zen bideari urrats berri bat jarriko zaio aurki, 30.ena hain zuzen ere. Pandemiak pandemia, izan ere, zikloa antolatzeko apustuari heldu diote aurten ere Iruñeko Udalak eta Nafarroako Bertsozale Elkarteak, elkarlanean. Bertsolaritza hiriburuan sustatu eta bere aniztasunean erakusteko xedez, zazpi saio antolatu dituzte, azaroaren 5ean hasi eta azaroaren 26ra bitarte (egitarau osoa, hemen). Egungo osasun egoeraren ondorioz, aforoak mugatuta egingo dira saio guztiak, eta pandemiaren zabalpena saihesteko neurri guztiak bermatuko dira.\nOhiko gisan, bertso jaialdiek eta bestelako emanaldiek osatuko dute egitaraua. Azaroaren 5ean emango zaio hasiera 30.Bertsoaroari, eta hain zuzen, efemeridea gogoraraziko duen jaialdi berezi batek abiatuko du zikloa. Oholtza gainean izango dira 1991ko lehen Bertsoaroa hartan kantuan aritutako bi bertsolari, gaur egungo bi nafar bertsolari gazterekin batera, ordukoaz eta oraingoaz elkarrizketan. Gaiak jartzen, bestalde, lehen jaialdi hartan aritu zen Mikel Taberna eta azken urteetako Bertsoaroan hainbatetan ibilitako Alaitz Rekondo ariko dira. Lau eskutara diseinatu dute saioa.\nAforoak mugatuta egingo dira saioak, eta hori betetzeko hainbat prozedura zehaztu dira. Besteak beste, hainbat saiotarako gonbidapena hartu beharko da aurretik\nAzaroaren 10ean, Koplariak koplari izeneko hitzaldi musikatua eskainiko dute Xabier Amurizak eta Agus Barandiaranek. Amurizak azken hamarkadetan bildu eta sortutako koplak hartuko ditu oinarri, entzulegoari koplek herri musikan izan duten eragina azaltzeko. Agus Barandiaranek (Korrontzi taldea) trikiarekin lagunduko du kontakizuna, eta biek kantuan entzuteko aukera ere izanen da.\nBiharamunean, azaroaren 11an, gazteen bertso saioa izanen da. Bertsoaroan ohiko zita da gazteena, eta aurten ere, bertsolaritzaren belaunaldi berriak bultzatzeko apustuari eutsiko dio zikloak. Ildo horretan, Katakrak-en lehorreratuko da lehenengo aldiz Bertsoaroa, bertsolari zein entzule gazteei espazio atsegin eta gertukoa eskaini asmoz.\nBertso saio berezia izanen da ere Orainmenean. Bertsolaritzaren genealogia feministak izenekoa, azaroaren 17an eginen dena. Iazko Lanku Beka eskuratu zuen proiektuak, eta bertsolaritzaren historia berridazteko eta berrirakurtzeko asmoa du. Hain zuzen ere, emakume bertsolarien historia lehen lerrora ekarriko du emanaldiak.\nHaur programazioak ere izango du bere tokia aurtengo Bertsoaroan. Azaroaren 21ean, hain zuzen ere, Bertso jasa, bat-bateko jolasa izeneko haurrentzako tailerra izango da Mendillorriko Civivoxean. Haurrak, jolas eta ariketen bitartez gaiak eta egoerak proposatzen joango dira, eta horiei erantzunez saioa eskainiko diete bi bertsolarik.\nHaatik konpainiaren Errimak bi oinetan emanaldiak dantza ekarriko du aurtengo Bertsoaroara, azaroaren 24an. Konpainiak bertsolaritzaren soinua mugimendu garaikide bihurtu du, eta atzoko eta gaurko hainbat bertsolariren errimak baliatuz, ikuskizuna eskainiko dute bost dantzarik.\nPandemia egoeraren ondorioz indarrean dauden neurri guztiak bermatuta antolatuko da zikloa. Aforoak mugatuta egingo dira saioak, eta hori betetzeko hainbat prozedura zehaztu dira. Nafarroako Antzerki Eskolan egingo diren hiru emanaldietarako gonbidapenak banatuko dira saioen egunean bertan, 17:30etik aurrera, eta bukatu arte (pertsonako bi gonbidapen hartu ahalko dira gehienez). Kondestablen egingo diren bi saioetan, ordu erdi lehenago irekiko dira ateak, aforoa bete arte. Azkenik, Katakrak-en egingo den saiorako, bai eta haurren tailerrerako, izena eman beharko da aurretik, nafarroa@bertsozale.eus helbidera idatzita.\nSaio guztietan pertsonen arteko distantzia bermatuko da, eta desinfekziorako neurriak hartuko dira. Maskararen erabilera, gianera, ezinbestekoa izango da.\nKartela handiago ikusteko, egin klik hemen.


Nork kudeatzen dituen larreak - Bizkaiko Hitza\nNork kudeatzen dituen larreak\nZeanurik Ubiderekin osatzen duen Larreen Mankomunitateko araudia gaurkotu du. Ubidek protesta egin du, eurekin adostu barik aldatzeagatik. Edukian ados daude.\n2021, martxoak 26 Albisteak, Bizkaia, Gizartea 78\nUbide 1540an banatu zen Zeanurirengandik. Jazoera haren ondoren, ordura arte herri bietako herritarrek erabiltzen zituzten mendiak biek aprobetxatzen jarraitzeko hitzarmen bat egin zuten. Hala sortu zen Ubide eta Zeanuriko Larreen Mankomunitatea. Gaur egun lehen sektoreak indarra galdu du, baina oraindik ere badira lursail haiek aprobetxatzen dituzte baserritarrak. Eta bi udalek tinko eusten diote ia 500 urte dituen akordioari.\nHala ere, bost mende hauetan hainbatetan izan dituzte gatazkak. Eta azkena orain sortu da. Joan den azaroan, Zeanuriko Udalak bere jabetzako basoetako belardien ustiaketa arautzen duen udal ordenantza berria onartu zuen behin-behinean. Iñaki Beobide Ubideko alkateak “zentzuzkoa” ikusi du araudian egin den aldaketa: “Araudi zaharra zen, eta bazuen berritzeko eta gaurkotzeko beharra. Diputazioak agindu digu guri eta antzeko beste kasu guztiei araudia gaurkotzeko. Eta egin diren aldaketak egokiak dira. Baina ez modua”. Baina araudi aldaketa udal biek elkarrekin egin behar zutela uste du. Hori horrela, alegazioak aurkeztu dizkio Ubidek Zeanurik onartutako araudiari. Izan ere, testua oraindik ez da behin betikoa: alegazio fasean dago. EHUko Zuzenbide Zibileko irakasle Mikel Mari Karrera doktoreak lagundu die prestatzen.\nKarrerak ondutako alegazioaren arabera, “hainbatetan argi geratu da” kudeaketa partekatua egin behar dutela bi udalek. Hori baieztatzeko, ondoko adibideak jaso ditu. 1542an bertan, erabakiak adostu egin behar dituztela esan zieten epai batean. Herri biek ere hala onartu zuten 1790. urtean hitzartutako transijitze eskrituran. Bizkaiko Foru Aldundiaren parte hartzearekin beste birritan azpimarratu da adostasunaren premia: 1870. urtean emandako foru dekretuan eta 1904. urtean emandako arbitrai laudoan. Ubidek uste du orain hautsi egin dela adostasuna. Hau da, kudeaketa partekatua ez dela errespetatu. Euren eskubidea auzitan ipini dela uste du Iñaki Beobide Ubideko alkateak.\nZeanuriko alkate Eider Ajuriagerrak esan du, lursail horiek Zeanurirenak diren heinean, kudeaketa ere eurena dela: “Lur horiek Zeanuriko Udalarenak dira. Mankomunitatea erabilerari buruz eta lur horiek ematen dituzten fruituei buruz da, baina ez gestioari buruz”. Kudeaketa beti Zeanuriko Udalaren kontua izan dela esan du. “Nik begiratu ditut aktak, 1980. urtetik honakoak, eta ordenantza beti eroan du aurrera Zeanuriko Udalak, baita larreen gestioa ere. Eta Zeanuriko Udalak egiten ez dituen lanak Zeanuriko Abeltzain Elkarteak egin ditu. Guk argi daukagu Zeanuriko Udala dela lur horien jabea eta lur horien gestioa egiten duena”.\nAldaketak, besteak beste, Gorbeialdeko osasun planari egokitzeko egin dira. Alkate biak ados daude: “Beharrezkoak”. Gainera, erabilerak zehaztu dira: larre horietan egon daitekeen ganadua eta abar. Baldintza horiek bete ezean, isunak ipiniko direla ere zehazten da. “Baina mamia ez da aldatu”, ohartarazi du Ajuriagerrak.\nUbideko alkateak azaldu duenez, gehienbat, Zeanuriko abeltzainak dira larreak erabiltzen dituztenak. “Ubiden orain ez dago abeltzain askorik. Guztiek dute larreak erabiltzeko eskubidea, baina 25-30 idi dituen batek baino ez du ganadua hara eroaten”. Beraz, edukiarekin ez dute arazorik, eta eragina ere ez da handia. Ubideko Udalak gura duena da kudeaketan parte izan.\nAjuriagerrak gaur-gaurkoz ez du horretarako aukerarik ikusten. Udal biek txosten bana egin dute azken urteetan, hori aztertzeko, eta uste du hori irakurri eta ikusi beharko dela zein izan daitekeen konponbidea. Hala ere, kudeaketaren ardura beti eurena izango dela esan du. “Orain arte horrela izan da”. Gaineratu du Ubidek aurkeztutako alegazioak kudeaketari lotutakoak izan direla, baina eurek araudia aldatzerakoan arlo hori ez dutela aldatu. “Aldaketak erabileraren ingurukoak izan dira soilik”.


2021-04-28 - Otamotz : Otamotz\nEnergia komunitatearen bulegoa bihar irekiko dute Zumarragan\nHerritarren kooperatibak, energia sortu eta kudeatzeko\nForu Aldundiak kooperatiba energetikoen proiektua aurkeztu du. Ekitaldia Legazpiko Agirre Etxeberri etxean izan da eta Goierri garaiko ordezkariek parte hartu dute. Herritar kooperatibek eguzki energia sortu eta kudeatuko dute.\nJon Luqui da Urola Garaiko Mankomunitateko lehendakari berria\nAinhoa Osinalde, Mikel Serrano eta Ines Benitez dira lehen, bigarren eta hirugarren lehendakariordeak. Astelehenean Legazpin egindako asanbladan hautatu dituzte\nNahia Garrido igerilariak Euskadiko bi marka hautsi ditu\nBi markak bizkar-igeriketan egin ditu\nPoligrafo Fest jaialdirako sarrerak agortu egin dira\nLarunbatean da jaialdia, Urretxuko Labeaga aretoan. Sareraren bat bueltatuko balute, atzera salgai jarriko dutela iragarri dute antolatzaileek.


jakintza ikastola: 2012-11\nLH-4. mailakoekin hizketan\nGure bizkarrezurra gure gorputzaren ardatza da eta sarritan ez diogu behar bezain besteko arreta eskaintzan. Honetaz ohartzeko LH-4. mailakoek hitzalditxo bat izan zuten.\nLH6. mailakoak Tolosan\nAzaroaren 27an, LH-6. mailakoak Tolosara joan ginen txoxongiloak ikustera. Goizeko 9:00-tan ikastolan elkartu ginen. 9:30-tan autobusa hartu genuen eta ordu erdira iritsi ginen. Goizean “La odisea”emanaldia ikusi genuen Topicen Bihar txotxongilo taldearen eskutik. eta arratsaldean, berriz, luna antzerki taldearen eskutik. Bertan Ulisesek Troyako guda amaieratik Itacara iritsi bertakoan .izan zituen abenturak kontatzen ziren. Ondoren, bukatutakoan, merkatu plazara joan ginen bazkaltzera. Arratsaldeko 2:00-tan Leidorren ginen “Cenicienta y las zapatillas de cristal” ikusteko prest ginen. Luna talde madrildarrak aurkeztu zuen lana eta horrexegatik, gaztelaniaz izan zen. Antzerki honetan Errauskineren ipuina kontatu ziguten. Bukatzean Beotibar frontoira joan ginen eta pixka bat jolastu ondoren, autobusa hartu eta itzuli egin ginen. Oso gustura bueltatu ginen, bi lanak asko gustatu zitzaizkigun eta.\nThe students of LH2C are singing “Walking in the jungle”. Be careful, Jakintza is full of dangerous wild animals…\nHH-2 urteko ikasleak\nGu gara ikastolako gazteenak.\nGelan abesten ditugun abestiak gurekin abestu nahi badituzue klikatu hemen: ABESTIAK\nIñigo 5 astez egon da LH3An praktikak egiten. Bere azken egunean abesti hau eskaini genion. Oso profesionalak garenez, ez genuen negar egin bideoa iraun zuen bitartean. Baina bukatu zuenean…\nGure ikastolan izan genuen aurreko hilabetean.\nEmanaldi zoragarria bukatu zuenean ikasleei marrazki bana egiteko eskatu zien.\nGure 4 eta 5 urteko ikasleak gogoz aritu dira lan horretan eta marrazki bilduma dagoeneko Enkarniren eskuetan dago.\nEnkarni ,MILA ESKER, eta laster arte.\nAzaroaren 23an LH6.mailakoak Zumaian izan ziren flishak ikusten eta gauza asko ikasi zituzten. Hiru taldetan banatu ziren eta ekintza hauek egin zituzten, nahiz orden desberdinetan:\n- Flishari buruzko azalpenak\n- Bideoa eta bizidunen azterketa\n- Mineralen tailerra\nHemen LH-6B-koen zatia:\nDena ez zen lana izan, ondo pasatzeko eta bazkaltzeko tartea ere izan genuen.\nLH-6. mailakoak harriekin lanean ibili gara eta hemen lanetako batzuk:\nHH ko EGOKITZAPENA\nGure txikienen egokitzapen prozesua honela egiten da:\nBadatozela danbor hotsak!!!!\nLH-4A-ko ikasleak buru-belarri aritu dira ipuinak idazten eta hemen duzue emaitza. Eser zaitez etxeko besaulkian eta goza ezazu hauek irakurriz!\nSarearen erabileraren inguruan hausnarketa egin dugu eta ondorio hauek atera ditugu:\nLH-4. mailakoen autobiografiak\nAllekora mendi irteera\nKirol arduradunarekin harremanak\nHarremanetarako telefonoa: 692849367. Telefonoa piztuta egongo den ordutegia: astelehenean 15:30-18:30, asteartetik ostiralera 10:30-18:30 eta larunbatean 9-14.\nLH-2. mailakoak Azpeitian\nUrriaren 30ean LH-2-ko ikasleak Azpeitiako Tren Museoa bisitatzen izan ziren. Bertan Urolako kostaldean barrena ibili izan ziren trenak ikusi zituzten. Ondoren, Dinosaurioen parkean tripa bete eta San Inazioko Elizan izan ziren. Egun ederra pasa zuten denek elkarrekin.\nLH-4. mailakoak Usurbilen barrena\nHaurrentzako 6. marrazki lehiaketa\nDbus eta San Martin Azokak haurren marrazki lehiaketaren 6. edizioa antolatu du.\n- 12 urte arteko haurrek parte har dezakete. Gai libreko marrazki bat egin beharko da. Baldintza bakarra Gabonen inguruko ideia bat azaltzea izango da, autobusarekin erlazionatuta.\n- Lanak FNAC-eko erakusmahaian edo Dbus-en bulegoetan utzi beharko dura azaroaren 30a baino lehen. - Lanaren atzealdean datuak idatzi behar dira: Izen abizenak/ Adina/ Jaiotze data/ Helbidea/ Harremanetarako telefonoa.\n- Bi maila egongo dira: A maila (8 urte arteko haurrak) eta B maila (9-12 bitartekoak)\n- 1go saria: 6 hilabetez Dbus autobusetan erabiltzeko txartela eta Nintendo DS bat.\n- 2. saria: 3 hilabetez Dbus autobusetan erabiltzeko txartela eta argazki kamara.\n- 3. saria: 3 hilabetez Dbus autobusetan erabiltzeko txartela eta liburu aleak.\n- Gainontzeko finalistek diploma bat jasoko dute.\nInformazio gehiago www. dbus.es orrian.\nZure imajinazioa martxan jarri, eskura dituzun material desberdinak erabili eta anima zaitez marrazki zoragarri bat eginez parte hartzen!


Marcelo Gangoiti egoitza - Grupo Babesten\nAldi baterako egonaldietan espezializatutako zentroa\nItsasoaren eta mendiaren artean kokatua. Lorategi zabalak, berdeguneak…\nCastro Urdialesetik eta Bilbotik 10 minutura.\nMuskizko egoitza aldi baterako egonaldietan espezializatuta dago, zaintzaileak oporrak egin ditzan edo atseden har dezan; asteburuak igarotzera ere etortzen da jendea.\nPertsona ardatz duen arretaren ikuspegitik begiratuta egiten du lan guztia profesionalen diziplina anitzeko lantaldeak; egoiliarra lasai eta zainduta sentitu dadin lortzeko lan egiten dute eta familiari, aldiz, senitartekoaren bilakaeraren berri ematen diote uneoro.\nEgonaldi iraunkorrak eta aldi baterakoak eskaintzen ditu, gela bikoitzetan eta banakakoetan; orotara, 98 plaza publikoak dira eta 24 pribatuak.\n2005. urtean ireki zen zentroa, eta ekipamendu modernoa izateaz gain, instalazio bikainak ere baditu, egoiliarren eta familiakoen premietara egokituta eta irisgarriak.\nLursailaren azalera: 12.900 m²\nEraikitako azalera: 5.903,62 m²\nAltuera: lurpeko 2 + beheko solairua + 1\nOinplano-okupazioa: 1.847 m²\nBanakako eta binakako gelak\nDeien sistema informatizatua\nEgongelak solairu bakoitzean\nFisioterapia gela eta gimnasioa\nSukaldea eta garbitegia bertan\nArreta eta aholkularitza soziala\nMedikua eta erizaina\nOinarrizko arreta pertsonala\nArreta psikiatrikoa eta psikologikoa, afektiboa eta emozionala\nSnoezelen gela - Zentzumenen estimulazioa\nBerregokitzea eguneroko bizitzako jardueretan eta jarduera instrumentaletan\nOstatu zerbitzua (egoitzak eta eguneko zentroak)\nJatetxe eta jangela zerbitzua (zentroetan eta etxera eramateko)\nGarbiketa zerbitzua eta garbitegia\nIle-apaindegia eta edergintza\nBeste zerbitzu batzuk, nahieran\nDeskargatu gure katalogoak\nInformazio gehigarria eta zehaztua eskuratzeko.\nMarcelo Gangoiti egoitzako zerbitzuen zorroa\nMarcelo Gangoiti egoitzari buruzko informazio liburuxka\nMarcelo Gangoiti kalea 1, San Juan poligonoa - 48550 - Muskiz - Bizkaia\nJar zaitez harremanetan eta deituko dizugu\nAplikatu beharreko pribatutasuna\nXedea: Informazio komertziala posta elektronikoz bidaltzea\nLegitimazioa: Zure datuak xede horretarako baino ez ditugu erabiliko, zuk aldez aurretik baimena emanez gero; baimena emateko, gure webgunean horretarako jarritako laukitxoa markatu behar duzu\nInformazio gehigarria: Datuak Babesteari buruzko informazio gehigarria eta zehatza kontsultatzeko, egin klik hemen.


Euskadiko Barraskilo Lehiaketa egingo dute abenduaren 22an - Busturialdeko Hitza : Busturialdeko Hitza\nEuskadiko Barraskilo Lehiaketa egingo dute abenduaren 22an\nEtxeko kazolen lehiaketa egingo dute aldi berean, eta gernikarrek bakarrik parte hartu ahal dute horretan\nBeste urte batez, Euskadiko Barraskilo Txapelketa egingo dute Gernika-Lumoko merkatu plazan. Domekan egingo dute, eta 38. edizioa izango da. Lehiaketara aurkezten direnek guxtienez bi kilo barraskilo aurkeztu beharko dituzte. Gura duenak, aldez aurretik etxean egosita ekarri ditzake, baina Gernikako plazan kozinatu beharko dituzte.\nEuskadiko txapelketan parte hartu gura dutenek, bi kazola aurkezteko aukera izango dute, eta bakoitzak bi kilo karakol eduki beharko dituela jakinarazi dute antolatzaileek. 10:00etan hasiko da lehiaketa eta parte-hartzaileen artean bi sari banatuko ditu epaimahaiak.\nLehenengo saridunak 150 euro irabaziko ditu, eta Gabonetako otzara bat. Bigarren sarituak, berriz, 120 euro eskuratuko ditu.\nEuskadiko Barraskilo Txapelketarekin batera, etxeko kazolen lehiaketa ere egingo dute, aldi berean. Lehiaketa horretan gernikarrek bakarrik parte hartu ahalko dute. 10:00etan hasiko da hori ere. Parte-hartzaileek kazola bakarra aurkeztu ahal izango dutela zehaztu dute antolatzaileek.\nEtxeko kazolen lehiaketan Gernika-Lumoko Udalak sei sari emango ditu. Lehenengo irabazleak 60 euro eta Gabonetako produktuen sorta eskuratuko ditu.\nLehiaketetako emaitzak 14:00etatik aurrera emango dituzte jakitera.\nEra berean, eta gune beran, Nazioarteko Tiragoma Txapelketa egingo dute Gernika-Lumoko merkatu plazan. 10:00etan hasiko da, eta 14:30era arte iraungo du.


Arratia: Pausoz pauso... Pazkotik bizi: Arantxa Jaka\nPazko argipean argitu eban garizumako ibilbidea, lehentasuna Pazkoari emonaz, handik ulertzen dogu eta garizumea bere zentzun betean. Biztu zanak, berbiztu zanak, bere bizitik emoten dausku bizia. Bizia emon eta bialdu. Bialduak bere mezua zabaltzera, bere ebanjelioa zabaltzera, zorion bidea jorratzera, biziaren alde lan egitera. Ezin holakorik zabaldu lehenik guk ez badogu bizi izan, barruratu, gureganatu.\nPausoz pauso dagigu hau guzti hau, norberaren mugak eta ezinak onartuz. Horreek onartu bai, baina Jainkoak emon deuskuzan ahalmen guztiak aprobetxatuz, kexaja bizi beharrean, egunak bedeinkatuz, bizia bedeinkatuz.\nKeinu txikiak, zarata barik, ekinean apal, hor dogu gure misioa, behar bada urrunera joan barik. Horretara animatzen eban Arantxa Jakak.\nAzkenean jendeak ere aukera izan eban bere itaun edo gogoetak konpartitzeko. Tartetxo baten HEMEN erlijio gogoetarako aldizkaria ere aurkeztu zan eta ale batzuk zabaldu interesadunen artean.\nHurrengo zita martxoaren 23an izango da, Igorreko parrokiko lokaletak, arrastiko 7etan, Juan Mari Uriartek lagunduko dausku Bakea eta adiskididetzea Euskal Herrian gogoetarekin.


Espainiako populazioa %1,2 murriztuko da hurrengo 10 urteetan, egungo demografia-joerei eusten bazaie. | Consumer\nEspainiako populazioa %1,2 murriztuko da hurrengo 10 urteetan, egungo demografia-joerei eusten bazaie.\nJaiotzen beherakada eta etorkin gutxiago izatea dira arrazoiak.\nEstatistika Institutu Nazionalak (INE) aurreikusten duenez, gure herrialdea “hazkunde demografikoaren tasak zertxobait negatiboak izango dira aurten”. Joera demografiko negatibo horri eutsiz gero, Espainiak milioi erdi biztanle (-%1,2) baino gehiago gal ditzake datozen 10 urteetan, eta 2021ean 45,6 milioi biztanle. Iragarpen hori “Espainiako Populazioaren Epe Laburreko Proiekzioaren (2011-2021)” emaitzetan oinarritzen da. Proiekzio hori estatistika-erakundeak egin du.\n2010era arte, gure herrialdeak “biztanleria-hazkunde handiko” aldia izan zuen, baina jaiotza-kopurua jaitsi izanak eta etorkin-kopurua murriztu izanak goranzko joera hori aldatu du, EINen arabera.\nTxostenaren arabera, 2009an hasitako jaiotza-tasaren pixkanakako beherakadari eutsiko zaio hurrengo hamarkadan. Hala, 2011 eta 2020 artean 4,4 milioi haur inguru izango lirateke, aurreko hamarkadakoa baino %4,7 gutxiago. 2020an 396.417 jaiotza izan ziren, 2010ean baino %18,1 gutxiago. Jaiotza-tasaren bilakaera hori gertatuko litzateke nahiz eta ugalkortasunak azken urteotako joera pixka bat onuragarriari eutsi. Joera horren ondorioz, emakume bakoitzeko batez besteko seme-alaba kopurua 1,50 izango litzateke 2020an, eta 2010eko 1,38.\nEINek azaltzen duenez, jaiotzen beherakada, funtsean, gure biztanleria-piramidearen beraren egituraren araberakoa izango litzateke, adin emankorretan 80ko eta 90eko hamarkadetako jaiotza-krisian jaiotako emakume urrienen belaunaldiak baitaude. Era berean, egungo joeraren ondorioz, batez besteko adina 31,1 urtetik gorakoa izango litzateke hurrengo hamarkadaren amaieran.\nBiztanleriaren proiekzioak ere adierazten du, biztanle-kopurua pixka bat jaitsi arren, biztanleria zahartzeak datozen urteetan heriotza-kopurua handitzea ekarriko lukeela. Hala, 2011-2020 aldian ia 4,1 milioi heriotza izango lirateke, 2001 eta 2010 bitartean baino %7,8 gehiago. 2020an 415.386 heriotza gertatuko lirateke, 2010ean baino %9,7 gehiago.\nHurrengo hamarkadan egungo heriotza-tasaren eragina murrizteko erritmoei eutsiz gero, jaiotzako bizi-itxaropena 2 urtekoa izango litzateke gizonezkoetan (80,9 urtera arte) eta 1,5 urtekoa emakumezkoetan (86,3 urtera arte). Aldi berean, 65 urterekin bizi-itxaropena 1,4 urte handituko litzateke gizonezkoetan (19,7 urtera arte) eta 1,3 urte emakumezkoetan (23,5 urtera arte).\nJaiotzen beherakadaren eta heriotza-kopuruaren igoeraren ondorioz, urteko saldo begetatiboa (jaiotzen eta heriotzen arteko aldea) gutxituz joango litzateke pixkanaka. Saldo hori negatiboa izango litzateke hamarkada hau amaitu baino lehen, INE nabarmentzen da.\nImmigrazio-fluxuari dagokionez, 450.000 etorkin inguru izango lirateke 2011n, 2010erako (465.169) eta 2009rako (480.974) kalkulatutakoak baino pixka bat gutxiago. Era berean, 580.850 pertsonak utziko lukete gure herrialdea aurten atzerrian bizitzeko. Horrekin, 2011ko atzerriarekiko migrazio-saldoa negatiboa izango litzateke (-130.850).\nflujo inmigratorio-eu heriotzak mortalidad-eu nacimientos-eu natalidad-eu


Plagiziden hondarrak elikagaietan | Consumer\nKontsumitzaileek plagiziden hondakinak murriztu ditzakete elikagaietan, fruta eta barazkiak zuritu edo garbitu, OMEk aholkatzen duen bezala\narabera: Ostirala, 2017ko irailaren 29a\nPlagizidak elikagaiak ekoizteko erabiltzen dira intsektuen izurriteak, karraskariak, belar txarrak, bakterioak eta onddoak kontrolatzeko. Arau eta kontrolek arautzen dute erabilera, seguruak direla bermatzen baitute eta antzematen diren mugak kaltegarritzat jotzen direnak baino askoz ere txikiagoak direla. Kontsumitzaileak substantzia horietatik babesteko, Munduko Osasun Erakundeak (OME) datu zientifikoak aztertzen ditu, eta, nazioartean onartutako hondakinen muga maximoak (LMR) ezartzen ditu. Artikulu honetan azaltzen da OMEk plagiziden inguruan zer lehentasun dituen, eta nola murriztu esposizioa laboreetan eta elikaduran.\nOMEren arabera, mundu osoan 1.000 pestizida baino gehiago erabiltzen dira uzta eta laboreak hondatzeko. Pestizida zaharrenetako batzuk, hala nola DDTa, ez dira onartzen lurzoruan eta uretan, eta urteetan zehar erabiltzen dira. Toxikotasuna funtzioaren, erabilitako kantitatearen eta esposizio-moduaren araberakoa da (irentsi, arnastu edo azala ukituz gero). Plagiziden ondorio kaltegarriak esposizio-maila jakin batetik aurrera gertatzen dira.\nHazkuntzak Babesteko Europako Elkartearen (ECPA) arabera, planeta osoko laboreen% 40raino urtero galtzen dira landareen izurriteak eta gaixotasunak, baita pestizidak erabiliz ere. 2014az geroztik, izurrien erabilera integratuak (IPM) plagiziden erabilera arduratsua eta landare-bioteknologiako soluzioak barne hartzen ditu. Azken urteotan, substantzia horien gainean egindako kontrolek eta ekintzek Elikagaien Segurtasunerako Europako Agintaritzak (EFSA) 2016an ateratako ondorioak atera dituzte: “Europako Batasunean bildutako elikagaien% 97k ez dute plagiziden hondakinik, eta ez dute legezko mugen barruan dauden aztarnarik”.\nPestiziden erabilerari buruzko lehentasunak\nEbn, urtero, EFSak plagiziden erabilerari buruzko txostena egiten du. Azken horrek baieztatzen du ebaluatutako elikagaien laginen% 97k plagiziden hondakinak dituztela legezko mugen barruan, eta segurtasun-marjina handia bermatzen dutela. Garrantzitsua da ingurumenean nahita aplikatzen diren eta toxikoak izan daitezkeen substantzia horiek kontrolatzea eta segimendu erregularra egitea. OMEk bi helburu argi ditu:\n1. Gizakiarentzat plagizida toxikoenak eta ingurumenean denbora gehien irauten dutenak debekatzea.\n2. Kontsumitzaileen osasuna babestea, gehienezko hondakin-mugak ezarriz (HMR).\nMuga horiek elikagaietako edo pentsuetako plagiziden hondakinen kontzentrazio baten legezko goiko mailei dagozkie. Horiek ezartzeko, nekazaritzako jardunbide egokiak hartzen dira kontuan, kontsumitzailearen esposizio txikiagorako, laboreen babesari kalterik egin gabe. Maila horiek produktua kontsumitzeko prest dagoenean ezartzen dira. Kontsumoko, Elikagaien Segurtasuneko eta Nutrizioko Espainiako Agentziaren arabera (AECOSAN), muga toxikologikoei dagozkie HMR, muga toxikologikoei ez, hau da, legezko erabileraren ondorioz landare- edo animalia-jatorriko elikagai batean egon daitekeen hondakin baten gehienezko kantitatea adierazten dute. Kontuan izan behar da, beraz, HMR horiek gainditzea ez dela beti osasunerako arriskuaren sinonimoa, ez baitira kaltegarri izan daitekeen substantzia aktiboaren gehienezko kantitatea adierazten.\nPlagiziden kategoriaren barruan intsektizidak, herbizidak edo fungizidak sartzen dira. OMEk plagizidak honela sailkatzen ditu:\nIa: oso arriskutsua.\nIb: oso arriskutsua.\nII: nahiko arriskutsua.\nIII: arriskutsu samarra.\nNola prebenitu pestiziden eraginpean egotea\nElikadura da plagiziden eraginpean egoteko bide nagusietako bat. Baina baita produktu horiek laboreetan aplikatzea ere. Substantzia horiek ematen dituzten pertsonek plagiziden erabilera-jarraibideak bete behar dituzte, eta eskularruak eta maskarak erabili behar dituzte, beharrezkoa den guztietan.\nElikagaien bidez esposizioa murrizteko, gomendioa da askotariko dieta egitea eta fruta eta barazkiak zuritzea edo garbitzea, eta, OMEren arabera, modu esanguratsuan gutxitzen ditu plagiziden erakusketa, baita beste arrisku-iturri batzuk ere, hala nola bakterio patogenoak.\nUrarekin garbitzean, fruta eta barazkien gainazalean dauden pestiziden lurra, germenak eta hondakinak murrizten dira. Beraz, ur korrontearen azpian fruta edo barazkiak garbitzea eraginkorragoa da ontzi batean beratzen jartzen badira baino. Plagiziden hondakinak hobeto itsasten zaizkie azal leun edo leunak dituzten frutei, baina horiek argizariekin tratatu badira, baliteke hondakin batzuk azpian harrapatuta geratzea. Estatu Batuetako Pestiziden Informazio Zentro Nazionalaren (NPIC) arabera, Oregoneko Estatuko Unibertsitatearen (OSU) eta Aebko Ingurumena Babesteko Agentziaren arteko lankidetza-akordioa. (EPA), nahiz eta xaboi edo detergente batzuk hondakin horiek kentzeko diseinatu diren, “ez da egiaztatu ura berez baino eraginkorragoak direnik”. Adituek diotenez, ura oso eraginkorra da azaleko hondakin batzuk kentzeko.\nlaboreak pesticidas-eu plaguicidas-eu


KZgunearen blogarekin Kontxi egunean dago - KZblog\nKZgunearen blogarekin Kontxi egunean dago\nHasiera/Internet eta Teknologi berriak, Orokorra/KZgunearen blogarekin Kontxi egunean dago\nKaixo KZgunearen lagunak. Zer moduz zaudete? Ni nire lagun Iñakirekin ibilaldi oso didaktiko batetik itzuli berria naiz. Ariketaz eta paisaia bikaina miresteaz gain, landare pila bat esagutu dut, izan ere, Iñaki oso aditua da eta bidean aurkitu ditugun lore eta landareei buruzko gauza asko kontatu dizkit.\nIzan ere, azkenean, botanikan doktorea ez zen hainbeste… Nik harridura eta miresmena erakutsi diot Iñakiri landareei buruz dakien guztiagatik, eta barre artean aitortu dit ez duela ideiarik ere, eta etxean kaktusak ere hil egiten zaizkiola. Niri bai arraroa iruditzen zitzaidan.\nAzaldu dit mugikorrean app bat erabiltzen aritu dela, kameraren bidez landarea identifikatzen duena eta hari buruzko informazio zehatza ematen dizuna. Eta nolatan ezagutzen zenuen aplikazio hori? Nola ez, KZgunearen blogean begiratuta jakin du.\nEgia esan, ni KZgunearen blogeko irakurle erregularra naiz, baina duela aste pare bat ez naizela sartu. Oraintxe bertan begiratu eta egunean jarriko naiz aplikazio honekin eta han aurkitzen dudan informazio interesgarri guztiarekin.\nEta zuek ezagutzen duzue KZgunearen bloga? Begiratu eta ikusiko duzue nola gustatzen zaizuen.\nKZgunean ikusiko dugu elkar!!\nKZgunea2021-11-08T10:06:08+02:002021/11/05|Internet eta Teknologi berriak, Orokorra|Iruzkinik gabe


Sortze-oinarriak | Gaindegia\n2005-01-22·an argitaratua , 2020-05-14·an eguneratua\nHerriek edota estatuek osatzen duten Europaren eremuan Euskal Herriaren nortasun propioa garatzea lehentasunezko egitasmoa dugu gaur.\nGlobalizazio zanpatzailearen eraginak, bestalde, alternatibak behar ditu Mundu osoko puntu desberdinetan, lekuan lekuko errealitateetatik abiatuta garatuko direnak eta Lurbirako esparru zabalean mailaka egituratuz joango direnak.\nHorregatik guztiagatik gure herri osoa bere baitan hartuko duten erakundez hornitu beharra daukagu, azterketa egin eta arlo askotako dinamikak pizteko gai izango direnak. Erakunde hauek lagundu egingo diote osoa eta osatua izango den prozesuari, beti ere Euskal Herria eraikitzeko hiritarrek erabakiko duten ereduaren arabera.\nAsko gara gai honi heltzeko gogo eta asmoetan bat gatozen pertsona eta erakundeak, eta esparru ekonomiko zein sozialetik norabide horretan geure hausnarketarekin eta geure ekarpenekin dihardugunak. Hala ere, inposatu diguten lurralde zatiketaren eraginez eragozpen nabarmenak ditugu aipatutako hausnarketa eta ekarpen altxorra bideratzeko. Sakabanaketa handia sortzen da eta honek, oraingoz, ekidin egin du Euskal Herriaren errealitate ekonomikoa eta soziala ikuspegi osatu eta antolatuan proiektatzea.\nXede horrekin hain zuzen ere, hona hemen aurkezten den egitasmoa: GAINDEGIA izena izango duen EUSKAL HERRIAREN EKONOMIA ETA GIZARTE GARAPENERAKO BEHATEGIA.\nGAINDEGIA ren sortze-helburuak hauek dira:\nBere lan propioekin batera, ekonomia, gizarte eta azpiegitura gaietan instituzioetan, zein administrazioaren, zein sindikalgintzaren, zein enpresagintzaren, zein unibertsitatearen eremuan garatutako azterketa lanak ikertzea, biltzea, prozesatzea, zerbitzatzea eta zabaltzea, beti ere euskal lurralde osoaren ikuspegitik.\nEuskal Herriko gizartegintzan edo ekonomian diharduten eragileen egituraketa indartu dezaketen ekimenak bultzatzea (profesionalen taldekatze eta kolegiazioak, merkatal ganbarak, enpresarien elkarteak, etabar.), beti ere euskal lurralde osoko hedadura emanez.\nEztabaida sustatzea Euskal Herriko gizartegintzaren eta ekonomiaren garapen mamian estrategikoak diren gaietaz.\nHelburu horien arabera, GAINDEGIA izan daiteke gaur Euskal Herri osoko etorkizuneko Ekonomia eta Gizarte arloko eragileak bilduko lituzkeen gunea edota erakundearen lehen hazia. Ezaugarri horren harira, esan bedi GAINDEGIA ez dela sortzen bere burua xede bihurtu asmoz, baizik eta aipatutako helburuaren bila tresna eranginkorra izateko, unean uneko garapen mailetara egokituz.\nZeregin horiek betetzeko, GAINDEGIA ondoko ezaugarrien arabera erakundetuko da:\nEkimen hau akuilatzen duen giza taldeak adierazten du bere asmoa dela subjektu eragile, aske eta burujabea izatea, erakundearen baitan aske eta demokratikoki ebatzitakoen aurka kanpotik eragin dezaketen sasi-babesgintza edo zelatarigintzak baztertuaz.\nDiru irabazirik gabeko elkartegintza zibileko ereduetan oinarritutako egitura hartuko du, irekia zentzu honetan: jatorri desberdinetako (politika, ideologia, erligio, sindikalgintza, politikagintza, jardunesparruari dagokionean) pertsona fisikoei, hauen lan edo atxekimendu esparrua garapen ekonomikoa eta gizartegintzakoa izango delarik, eta denek bereak egingo dituztelarik erakunde honen baitan ebatzitako nortasun ezaugarriak, helburuak eta norabideak.\nBeste erakunde batzuekin batera elkarlanean jokatzeko joera landuko du, izan hauek ekonomikoak, zein gizartegintzakoak, zein administrazio-instituzio arlokoak, zein ekonomia edo gizartegintzako mamia izan dezaketen beste erakunde mota batekoak. Beste hitz batzuetan, ez du asmorik gaur egun mami honekin badauden beste erakunde batzuekin lehian sartzeko edo haien lekua hartzeko. Zehaztutako helburuen inguruan nabarmenki hutsik dagoen esparrua betetzeko xedez jokatuko du.\nBazkideak pertsona fisikoak izango dira, gizabanakoak, ahots eta bozdunak, azken hau "pertsona bat boz bat" goiburuaren arabera finkatuta.\nBerariaz bultzatuko da euskal diasporako bazkideak egitea.\nAutofinantzazioa izango da oinarrizko irizpidea kudeaketari dagokionean, batez ere erakundearen egiturari eta bere funtzionamendu beharrei erantzuteko. Irizpide honen bitartez elkartearen burujabetza bermatu eta administrazio mailako zein beste mota bateko erakundeekiko menpekotasuna ekidin nahi da, erabakitzeko ahalmena murrizteko arriskutik ihes eginez.\nHonela hartuta GAINDEGIA ren sortze-oinarriak, baita ere helburu eta nortasunaren ezaugarriak, erakunde honek ozen adierazten du bere konpromisoa, aipatutako hitzetan, sorburuan duen kausarekin eta XXI. mende eta hirugarren milurtekoaren hastapenean Euskal Herria osatzen duten lurraldeetan biltzen den hiritargoarekin.\nIruñea, 2004ko maiatzaren 29a.


Gaurdanik eskatu daiteke posta bidezko botoa apirilaren 28ko hauteskunde orokorretarako — Berbia\nGaurdanik eskatu daiteke posta bidezko botoa apirilaren 28ko hauteskunde orokorretarako\nEskaera edozein posta bulegotan egin daiteke\nApirilaren 28an Oñatin egongo ez denak, edo botoa dagokion hauteskunde mahaian zuzenean ematerik ez duenak, posta bidez emateko eskaera egin dezake gaurdanik. Apirilaren 18ra arteko epea dago posta bidezko botoa eskatzeko.\nBotoa postaz eman ahal izateko eskaera estatuko edozein posta bulegotan egin daiteke. Horretarako, NANrekin, karnetarekin joan behar da. Gero, apirilaren 8tik aurrera , Hauteskunde Juntak igorritako dokumentazioa jasoko da eskatzaileak adierazitako helbidean. Dokumentazio horretan, hauteskundeetara aurkezten diren alderdi eta aukera guztien papeletak, eta botoa postaz nola eman behar denaz azalpenak emango dira. Atzerrian bizi direnek, kontsulatuen bidez egin beharko dute tramitazio hori.\nGaur bertan argitaratu da BOEn Diputatuen kongresua eta Senatuaren disoluzioa eta ondorioz, hauteskunde berrietarako deialdia. Horren arabera jada, hauteskunde orokorren aurreko eta ondorengo egutegia martxan jartzen da.\nUrrutxuko zabortegiaren ingurumen kontrol eta jarraipen zerbitzua kontratatu nahi du Udalak\nKale Zaharreko arropa biltegia maiatzarekin itxiko da eta ez dute material berririk jasotzen jarraituko\nMusika eskolako triki-pandero taldeak Europako Gazteen Musika Jaialdian parte hartuko du, bihartik larunbatera


Mugikorretarako aplikazio perfektua diseinatzea Martech Zone\nMugikorretarako aplikazio perfektua diseinatzea\nOsteguna, urtarrila 3, 2013 Osteguna, urtarrila 3, 2013 Douglas Karr\nGure hurrengoan irratsaio eztabaidatuko dugu Starbucks Mobile aplikazioa horrek bildu zuen 2012 urteko merkaturatzaile mugikorraren saria. Nire ustez, mugikorretarako aplikazio bikaina da linean eta dendako erosketen arteko marketin-tartea gainditzen duena.\nAplikazioak arrakasta handia izan dezaten eginbideak\nErabilgarritasuna - Aplikazioak nabigazio barra nagusia du beheko aldean, baita hasierako pantaila ere, erabiltzailearen jardueraren arabera aplikazioaren atalak argi erakusten dituena. Aplikazioak pantaila oso argiak ditu oso nahasketa txikiarekin - mugimenduan dagoen norbait edo hatz lodiak dituztenentzat.\nOrdainketa prozesatzea - aplikazioa iOS Passport App-arekin integratzen da eta ordainketetarako erabiltzeko erraza da. Halaber, nire kontua kreditu txartelaren bidez edo PayPal-en bidez zuzenean eska dezaket aplikazio barruan minutu gutxiren buruan. Aplikazioak nire uneko sari txartela erabiltzen du, beraz, oso ona izan da eskuzko txartelaren prozesuarekin bateragarria izatea.\nSariak - iTunes sari integratuak push jakinarazpenekin oso erraza da. Behar adina kafe erosten ditudanean, bere gainean klik eginda berehala deskargatzeko abesti bat eskaintzen didate. Gainera, kopa izarrekin astintzeko gaitasuna ukitu polita izan zen!\nDenda Locator - Floridara joan berri den diskoan, Apple eta Google mapekin arazoak nituen Starbucks hurbilenarekin hornitzeko. Ez kezkatu, Starbucks aplikazioa geo gaituta dago eta bidaian Starbucks hurbilenekoak aurkitu ahal izan ditut beti.\nOpariak - Opari bat zuzenean aplikaziotik edozeini bidali ahal diot posta elektronikoz!\nProduktuak - Edariak, kafeak edo janariak izan, aplikazioak Starbucks menuan behar duzun informazio guztia eskaintzen du.\nGogokoak - zure lagunaren edari gogokoenak gordetzeko gaitasuna duzu. Izugarria da Starbucks-en elkartzen den enpresa gisa!\nMugikorretarako aplikazio perfektua\nAplikazio harrigarria dendako trafiko gehigarria gidatzeko eta txartelen funtsak biltzeko aplikazio harrigarria den arren, uste dut badirela zenbait aplikazio indartsuagoak egin ditzaketenak lineako eta dendako erosketak gehiago egiteko:\nEgiaztapenak - Starbucks nire ondoan ikusi eta nire lagunek check-in egin duten ikusiko banu, harrigarria litzateke. Foursquare check-in integrazioa oso lagungarria izango litzateke. Asteburu batean, gustatuko litzaidake Starbucks dendak arakatzea eta lagun batek zintzilik duen batera joatea.\nGizarte - Harrigarria bada ere, mugikorretarako aplikazioak ez du integrazio sozialik Facebookekin, Twitterrekin, Google+ekin, Foursquare-rekin, etab. Bereziki erabilgarria izango litzateke check-inetarako eta oparietarako. Beharbada aplikazioarekin erosketa zuzenean ateratzeko jakinarazpena nire lagunei Starbucks-en zertan nagoen adierazteko!\ngeofencing - Aplikazioak dagoeneko push mezuak dituenez, zergatik ez didazu eskaintzarik egin Starbucks batera hurbiltzen banaiz?\nEskariak - Aplikazioan nire edari gogokoena eta janari gogokoena dagoeneko konfiguratuta ditudanez, ba al dago arrazoirik Starbucksen ilaran egoteko eta eskaera egiteko? Zergatik ez inprimatu eranskailu bat Baristak jaso eta bete ditzakeen salmenta puntuan bertan! Izena deitu besterik ez dute egin eta zuk edaria hartu ahal izango duzu.\nTags: mugikorretarako aplikazioen diseinuaStarbucksstarbucks mugikorretarako aplikazioa\nDigby: Tokiko merkataritza mugikorretarako aplikazioekin\nToutApp: Salmenten jarraipena, txantiloiak eta analitika\nGeofencing -aren ideiaren zalea naiz. Saltzaile gehiagok erabil dezaten nahi dut.


Fedabideek ez dute hutsik egiten - - Maxixatzen.eus\nFedabideek ez dute hutsik egiten\nAmamaren kutxa 2022-05-02 10:55\nKoldo Campos Sagasetak eta Aitor Arruti Rezabalek Amamaren Kutxan egindako ekarpen berria: 'Fedabideek ez dute hutsik egiten'.\nObjektiboak eta independenteak direla esaten digute hedabide handiek. Eta halaxe da, ez dute hutsik egiten, bakoitzak bere eginkizuna betetzen du. Fedabide dira, Iñaki Segurolak bikain laburbildu bezala.\nHedabide handiek bakoitzaren jabeak esanda bezalaxe bereizten dituzte disidenteak ala terroristak, artefaktuak ala bonbak, estatu-kolpeak ala bitarteko presidenteak, lintxamenduak ala istiluak, gobernuak ala erregimenak. Dagokien lana egiten dute, manipulatu.\nEguneko kronikarekin prestidigitazioan aritzen diren bakoitzean, kapela luzetik ateratzen dituzte jendea entretenitzeko ezkontza luxuzko bat edo mende osoko partida onena, bitartean hustubidean behera isuriz bidegabekeriak, etxegabetzeak, ingurumenaren aurkako atentatuak, esan gabe utziz emakumeak hil dituztela, komunitate-buruak, indigenak… hori ez da hutsegitea, nahita jarduten dute distraitzen eta nahasten.\nIndarrez lapurtzeari eragiketa deitzen diote, bahiketari atxikitze, torturari tratu txar, sarraskiari gatazka; dagokien eginkizuna betez, ordena eta pentsamoldea berrezarriz. Ez dute akatsik egiten, funtzio horixe dute, gezurra esatea.\nHorregatik, hanka-sartze bat egiten dutenean, ez daukate barkamena eskatu beharrik, kontua ez baita morala edo etikoa, kontua ez baita irizpide okerra erabili izana edo lan-ildoa doitu eza. Hedabide handiak negozioaren barruan daude, eta, akziodunak direnez, gerrara ere joaten dira. Eta sinesten baldin badiezu, haien soldadu bihur zaitezke.


7 aholku, Gabonetako onlineko erosketetan iruzurrik egin ez diezazuten | Euskaltel Blog\n7 aholku, Gabonetako onlineko erosketetan iruzurrik egin ez diezazuten\nGainean ditugu jada: Olentzero bertan da dagoeneko, eta gero Erregeak datoz. Eta zu ezin iritsi zabiltza. Ez duzu denborarik dendaz denda ibiltzeko, eta Interneten bila zabiltza, denbora eta dirua aurreztu nahian. Kontuz, ordea! Garai honetan, WhatsApp bidezko iruzurrak eta Internet bidezkoak gehitu egiten dira, eta kontuz ibili behar da, batez ere denda ez oso ezagunetan bazabiltza. Beraz, kontuan hartu zazpi gomendio hauek Gabonetako zure erosketak lasaitasun osoz egiteko.\nEgiaztatu webguneak baduela ziurtagiri digitala. Internet bidez zerbait erosi behar baduzu, lehenik eta behin, egiaztatu webguneak baduela SSL egiaztagiri digitala. Segurtasun-protokolo bat da, gure datuak sarean zifratutako gakoen bidez hedatzen direla bermatzen duena. Errazago ulertzeko: hori gabe, ezin duzu jakin komunikazioa segurua den edo ez. Beraz, ez ordaindu ezer URLa https-rekin hasten ez bada (horrexek bermatzen du konexioa zifratua duela).\nEz fidatu prezio oso-oso merkeekin. Nahiz eta webgunea itxuraz ofiziala izan, prezioak oso-oso merkeak badira, ahaztu. Eta gauza bera egin webguneko produktu guztiek prezio bera badute. Ez fidatu. Interneten eskaintza oso onak egoten badira ere, inork ez du ezer opari ematen.\nEnpresari buruzko informazioa bilatu Merkataritza elektronikoko webgune batek hiru motatako informazioa eman behar du: enpresaren datuak, hau da, titularra, IFZ/ IFK eta helbide fiskala; salmentaren baldintzak eta itzulketen eta erreklamazioen politika, eta lege-testuak, behar bezala idatzita eta dagozkion lege-oharrarekin, pribatutasun-politikekin… Horietako bat falta bada, ez fidatu.\nWebgunearen itxurari begiratu Benetan uste duzu konfiantzazko webgune batek izan ditzakeela diseinu-arloan oker nabarmenak? Begiko mina ematen duten letra-mota ezberdinen konbinazioak, ur-marka duten irudiak edo bereizmen txikikoak, gaizki itzulitako testuak (hala nola Homeren ordez Casa jartzen dutenak)… Logikarik ez badu edo bitxia bada, ez fidatu.\nOrdaintzeko metodoak Iruzur egiteko bidea dira; beraz, kontu handiz ibili. Webgune faltsu askok ordaintzeko modu bat baino gehiago eskaintzen dizkizute, baina kreditu-txartela bakarrik onartzen dute; modu horretan, phishinga egin nahi dute, hau da, zure identitatea ordeztu.\nIkus erabiltzaileen iritziak Webgune bati buruzko zalantzak badituzu, bilatu hari buruzko erreferentziak Interneten. Iruzurra bada, norbaitek kontatuko zuen bere esperientzia, edo sartuko zuen orrialdea iruzur-orrialdeen zerrendan.\nKonfiantza-zigiluari begiratzen badiozu, ziurtatu benetakoa dela. Izan ere, askotan ez dute aparteko bermerik eskaintzen. Berriz esango dizugu: ez fidatu.\nZiur gaude gomendio hauek kontuan izanda erosketa seguruak egingo dituzula, eta Gabonetako zure erosketetan aurreztuko duzula. Zentzuz jokatu, eta gogoan izan: benetakoa izateko onegia bada, ez da benetakoa.


Garraio Partzuergoa Barik Mobile proiektu pilotuko parte-hartzaileak erakartzen hasi da | bizkaiko garraio partzuergoa - consorcio de transportes de bizkaia\nGarraio Partzuergoa Barik Mobile proiektu pilotuko parte-hartzaileak erakartzen hasi da\nBizkaiko Garraio Partzuergoak Barik Mobile proiektua merkaturatuko du datozen hilabeteetan. Horren bitartez, Barik txartela zure telefono mugikorrean bertan eraman ahal izango duzu. Hasiera batean, Gazte 70 edo Gazte Oro tituluen erabiltzaileei zuzenduko zaie. Titulu horiek, hain zuzen ere, metro-sisteman, Bizkaibusen, Euskotrenen, Euskotranen, Lejoan Busen eta Larreinetako funikularrean erabili ahal dira. Proiektu pilotuan parte hartu nahi izanez gero, irakurri parte hartzeko baldintzak eta eman izena otsailaren 17tik aurrera.\nBizkaiko Garraio Partzuergoak (BGP) Barik Mobile proiektua merkaturatuko du datozen hilabeteetan. Horren bitartez, Barik txartela zure telefono mugikorrean bertan eraman ahal izango duzu.\nTeknologia berri hau hartzen duen proiektuaren konplexutasuna kontuan hartuta, beharrezkoa da aldez aurretik proba pilotu bat martxan jartzea. Hasiera batean, Gazte 70 edo Gazte Oro tituluen erabiltzaileei zuzenduko zaie. Titulu horiek, hain zuzen ere, metro-sisteman, Bizkaibusen, Euskotrenen, Euskotranen, Lejoan Busen eta Larreinetako funikularrean erabili ahal dira.\nProba pilotuari esker, ondorioak atera ahal izango dira Barik Mobile gainerako bidaiariei helarazteko; izan ere, Barik txartelaren abantaila eta deskontu guztiak eskuratu ahal izango dituzte beren telefonoa bakarrik erabiliz.\nParte hartzeko baldintzak honako hauek dira:\nBarik Sistemako Gazte erabiltzailea izatea (26 urte baino gutxiago edukitzea eta Bizkaian erroldatuta egotea), bai eta normalean Gazte 70 edo Gazte Oro tituluekin bidaiatzea ere.\nHonako hau duen telefono mugikor bat edukitzea: NFC teknologia eta Android 8.0 sistema eragilea edo hori baino berriago bat.\nProba pilotuan parte hartzeko eskaera egitea. BGP arduratuko da parte hartzea onartzeaz, baldintzak betetzen direla egiaztatu eta gero.\nProiektu pilotuan parte hartu nahi izanez gero, irakurri parte hartzeko baldintzak eta eman izena otsailaren 17a baino lehen.\nZozketa bat egingo da parte-hartzaileen artean, eta hiru hilabetez garraio publikoa doan erabiltzeko saria banatuko da.


Kolonbiako armada utzi egin du Alzate jeneralak, «ohore militarragatik» - Mundua - Berria\nKolonbiako armada utzi egin du Alzate jeneralak, «ohore militarragatik»\nIgandean askatu zuen FARC-EP gerrillak, bi astean bahitua izan ostean.\nBake negoziazioetan «eztabaida utzi eta ekiten hasi» nahi du Bogotak\nAlzate jenerala, galako uniformea jantzita, Claudia Farfan emaztearekin. EFE\nJuan Manuel Santos Kolonbiako presidenteak Ruben Dario Alzate jeneralari FARC-EP gerrillaren bahiketari buruzko «azalpenak» eskatu eta ordu gutxira, armada utziko duela jakinarazi zuen atzo buruzagi militarrak. «Aberriaren alde» armadan eman dituen 33 urte pasan «soldaduaren lehen bertutea ohore militarra» dela iritzita eta bere bahiketak erakunde militarrari kalte egin diolakoan, zerbitzu aktiboa uzteko eskatu zuen Alzatek. Berehala onartu zion erretiroa Santosek.\nEz zuen azalpen argigarririk eman zertara sartu zen Choco departamenduan, FARC gerrillaren eremu gorria den oihanean Jorge Rodriguez kaboarekin eta Gloria Urrego abokatuarekin zibilez jantzita, armarik gabe eta babes neurririk gabe. «Konfiantza» merezi duen komunitate batengatik, chocoarrengana «hurbiltzeko saio bat» izan zela esan zuen jeneralak, energia proiektu alternatibo bat sustatzeko asmoz. Ohiko segurtasun neurriak chocoarrei eragozpenik ez eragiteko ekidin zituela erantsi zuen.\nFARC gerrillak Alzate jenerala askatu orduko, bahiketagatik eten zituen bake negoziazioak berriro hasteko urratsa egin du Kolonbiako Gobernuak. Talde negoziatzaileko lau kide, Humberto de la Calle buru dutela, jadanik Habanan daude, hurrengo elkarrizketa saioa prestatzen. Bi urtean, aldeek ezarritako helburuen %70 hitzartu dituzte, eta gatazka armatua «apaltzeko» borondatea agertu du Lacallek: «Badaukagu borondatea eztabaida utzi eta ekiten hasteko. Kolonbiarrei gatazkaren amaierara hurbiltzen ari garela erakutsi behar diegu».\nBerriro elkarrizketa mahaian eseri aurretik, baina, bi aldeek elkarrekiko konfiantza berreskuratu behar dute, Alzateren bahiketak haustura eragin baitu. Hori nabarmendu dio FARC gerrillaren talde negoziatzaileak Kolonbiako Gobernuari: ezin duela bake negoziazioak berriro hasteko data bat ezarri, elkarrizketak bertan behera berak utzi ostean. «Arauak» berriro berregin eta «armistizio» baterako baldintzak aztertzea proposatu dio.


Musika egitasmo berri bat jaio da: Arkupehotsak | El Diario Vasco\nCulturasMusika egitasmo berri bat jaio da: Arkupehotsak\nMusika egitasmo berri bat jaio da: Arkupehotsak\nProposamen kulturalaren aurkezpena\nKontzertuak irailaren 16an, urriaren 29an, azaroaren 17an, abenduaren 22an eta urtarrilaren 12an izango dira\nArkupehotsak egitasmoa "musika sortzaile berriei plaza bat eta zerbait gehiago eskaintzeko asmoz" sortu dute 'Kulturaz' Azpeitiko Kultura Kooperatibatik. Uztailean jarri zuten abian proposamena, eta izena eman zuten 23 taldeetatik hamar hautatu dituzte finalista modura.\nKulturaz kooperatiba, Badok eta Musikazuzeneanen artean egin dute Arkupehotsaken lehen deialdian parte hartuko dutenen hautaketa lana. 10 talde ezberdin, leku anitzetakoak eta eskaintza interesgarriak dituztenak. Honakoak dira taldeak:\n1. Hartz (Azkoitia)\n2. Kvalvika (Eibar)\n3. Mikel Uraken (Santutxu-Bilbo)\n4. Zoo (Beskoitze)\n5. Ni (Mungia)\n6. Bullets of Misery (Gernika)\n7. Falta (Hazparne)\n8. Delient (Azpeitia)\n9. Autumn (Donostia)\n10. Nau (Donostia)\nMusika estilo aldetik arlo asko beteko dituen zerrenda osatu nahi izan dute, pop, rock, rap, elektronika, metal gogorra eta folka errepresentatuz. "Ez da erraza izan aukeraketa egitea", horretan ados egon dira Musikazuzenean, Badok eta kooperatiba. Gazteen proposamenak, proposamen berritzaileak, musika adierazpen anitzak, parekidetasun irizpideak eta hizkuntza izan dituzte kontuan aukeraketarako, besteak beste.\nGainontzeko 13 taldeak azaroan zabalduko den bigarren deialdian sartuko dituzte eta aurkezten diren gainontzeko taldeen artean bigarren aukera bat izango dute. Kontzertu egunak honakoak izango dira: irailaren 16, urriaren 29, azaroaren 17, abenduaren 22 eta urtarrilaren 12a. Aurrenekoan, Hartz eta Mikel Uraken izango dira zuzenekoan.\nEgitasmo honek eskaintzen duena kontzertua emateko aukera bera bada ere, kooperatibak aukeratutako taldeen artean honako laguntzak ere emango ditu:\n- Talde bati disko bat grabatu eta 500 kopia argitaratuko dizkiogu (taldeak disko berria badu bideoklip bat bitarteko profesionalekin grabatzeko aukera izango du).\n- Aukeratutako taldeek (gehienez 5 taldek) eszenatoki handian talde ezagun baten aurretik jotzeko aukera izango dute adostutako ordainsariarekin.\n- Kulturaz kooperatibak aukeratutako talde edo bakarlari horien proposamenen hedapena egingo du euskarri desberdinetan (kartelak, elkarrizketak, sare sozialak, prentsa...).\nAurrenekoan, Hartz eta Mikel Uraken izango dira zuzenekoan.\n'El Brujo', meditación en las butacas del teatro Hamaika lagun hautatu dituzte MarraziOak Topaketetarako


Izena:Izena: Jesus Gurutziltzatua, Guruztokiaren Baseliza.\nKokapena: Busturiako Axpe auzoan kokatuta dago, eliza parrokialatik 50 m-ra hain zuzen ere. Ermitatik gertu antzinako galtzada dago.\nSarbidea: Gernika-Lumotik Bermeorako errepidean 40,600 km-an errepidea hartu ezkerraldera. Baseliza 100 m-ra dago.\nDeskribapena: Oin angeluzuzena (6,25 x 5,75 m). Absidea harlanduzkoa da, eta horren ostean harlandua. Estalkia egiteko teilak eta egurra erabili zituzten; hiru maldakoa da. Sarrerak harrizko zutabe bi dauzka albo bakoitzean, eta horien gainean apaindutako kapitelak eta burdina-hezia. Behegaina, osterantzekoen bezalakoa da: harri zabalekin eginda dago. Arkupea ermitaren luzera du ia. Oinean dago, hareharrizko sei zutaberen gainean.\nArtapena: Oso ona. Auzo-lagunek 1980an eraberritu zuten.\nJaia, kultua eta errituak: Irailaren 14an, Gurutze Santauren egunean, meza dago. Lehen, herri-erromeria egoten zen. Maiatzaren 3an, Kurtzio Eguna ospatzen da mezarekin.\nDuela urte gutxi arte, herriko kaleetatik zihoan Aste Santuetako prozesioa baselizaren aurrean geratzen zen.\nHileta-ospakizunetan, parrokiara eraman baino lehenago, baselizaren barnean mahai baten gainean hilotza jartzea eta Misererea abestea ohitura zen.\nJesukristoren bost zauriei bost otoitz egitea ohikoa da.\nEskaintzak: Antzina olioa, gaur egun kandelak eta dirua, eskaintzen dira.\nOharrak: Esan izan da ermita 1496koa dela, sarrerako habe batek idazpuru hau zuelako: “1497-1499. KURTZIJJO”. Hala eta guztiz ere, ezin dugu datu hori egiaztatu, gaur egun idazpuruaren arrastorik, ez osterantzeko agirik, ez dagoelako.\n1793ko bisita-autoaren arabera, Kurtzio ermita ondo zainduta zegoen: “Asi bien visitó la Hermita titulada de la Santa Cruz que se halló decente, y quando se celebra en ella el Santo Sacrificio de la misa, la provee de ornamentos la Parroquia”.


Huehuecoyotl - Wikipedia, entziklopedia askea.\nHuehuecoyotl edo Ueuecoyotl (nahuatlez koiote zaharra esan nahi duena) azteka mitologian dantza, musika eta kantuaren jainko tranpati bat da. Borboitar Kodexa izeneko testuan giza esku eta oinak dituen dantzan ari den koiote bat bezala irudikatua da, txindata batzuekin lagunduta.\nHuehuecoyotl tribu iparramerikarren koiote iruzurgilearen antzekoa da, narrazioan eta kantu koralean barne. Bi kulturetan txantxazalea da, bere trikimailuak sarri beste jainkoen batzuengan jokatzen dituena, baina sarri huts egiten dute, berari gainontzeko jainkoei baino kalte handiagoa eraginez. Jainko jaizalea, gizakien artean gerrak bultzatzen zituela ere esaten da, bere asperdura uxatzeko. Tezcatlipocaren familiako jainko mexika bat da, eta bere eraldatzeko botereak ditu. Jainkoen iragarpen txarrak zituztenek batzuetan Huehuecoyotlengana jotzen zuten euren patua arintzeko edo alderantzikatzeko.\nCuetzpallin egun sakratua (hamairukoaren barnean laugarrena dena, Huehuecoyotli zegokion.\nSarri Xolotlekin lotzen da.


Argitaratua: 3 Martxoa, 2015\nArgitaratua: 26 Otsaila, 2015\nArgitaratua: 23 Otsaila, 2015\n2015erako berritasunak autonomoentzat eta enpresa txikientzat\nArgitaratua: 13 Otsaila, 2015\nZein dira 2015ean autonomoei eta enpresa berriei eragingo dieten zerga-neurri nagusiak? Aldaketarik izango al da autonomoen kuotetan? Eta Gizarte Segurantzako kontuetan? Jarraian azalduko dizugu guztia. Azken finean, gure DNAn dago autonomoei eta profesionalei euren jardueran…\nArgitaratua: 11 Otsaila, 2015\nArgitaratua: 6 Otsaila, 2015\nArgitaratua: 5 Azaroa, 2014\nArgitaratua: 29 Iraila, 2014\nArgitaratua: 21 Uztaila, 2014\nTxartelarekin ordaintzea. Ze ohiko bihurtu zaigun, ezta? Kontsumtizera goazenean eta esku dirutan ordaindu behar dugula esaten digutenean harritu egiten gara. Horregatik da hain garrantzitsua negozio bat daukagunean bezeroei txartel bidezko ordaintzeko aukera ematea. Eta horregatik…


Bidea eraikiz - - Tolosaldeko ataria\nIrene Etxaburua 2021-11-03 10:55\nAzken asteetako lanarekin gustura ginen, eta pixkana-pixkana bidea eraikiz aurrera goaz. Argi dugu lanean jarraitu behar dugula, eta hau da jarraitu nahi dugun bidea.\nAstea gogoz hasi genuen: azken bi partidetako emaitzak berdinketa izan direlarik, garaipen bat eskuratzeko gogoz eta ilusioz geunden. Aspaldiko partez autobusa hartu eta Gasteizera abiatu ginen. Hasiera batean eguraldia ez genuen lagun izan, baina autobusean kantatzen joan ondoren zerua ere argitu egin zen.\nAurrean genuen aurkaria Gasteizko Aurrera Vitoria taldea zen, aurkari zuzena eta gogorra. Denboraldi hasiera txukuna egiten ari den taldea, sailkapenari erreparatuz goialdean zegoena. Bagenekien partida gogorra izango zela, eta horri gehitu behar genion kopuruz jokalari gutxirekin geundela, lesioak gogor ari baitira jotzen taldean (animo lesionatu guztiei). Gasteizera iritsi orduko abisatu ziguten, epailea bakarrik egongo zela eta ez zela marrazainik egongo. Horrek bai amorrua: ziur gaude gizonezko partidetan ez dela horrelakorik gertatzen.\nArazo guztiak alde batera utziz, partidari gogor ekin genion, bakoitzak barruan zuen guztia atera eta gure jokoa egiten hasi ginen. Baloiaren jabetza edukitzea ere lortu genuen, baina argi geneukan garrantzitsua gola sartzea zela. Eta hala lortu genuen: atsedenaldira joan baino minutu gutxi batzuk lehenago, Lorek partida guztian egon zen gol bakarra sartu zuen. Taldearen jokaldi txukun bat eta gero, amaiera ezin hobea eman zion jokaldiari. Bigarren zatiko helburua argi zegoen, markagailua alde mantentzea eta, bide batez, hiru puntuak etxera ekartzea. Gogor lan egin ondoren eta bakoitzak bere harrotasuna atera ondoren, hiru puntuak etxera ekarri genituen.\nHau da jarraitu beharreko bidea. Ikusi dugu lana eginda emaitzak iritsiko direla, beraz, egurra eta animo neskak!\nHurrengo partida igande honetan, azaroaren 7an, jokatuko dugu, 16:30ean hasita Berazubin. Bertan elkar ikustea espero dugu.